ستراتیژی تره‌مپ له دژی ئێران شکستی هێناوه / سیاسه‌تی تره‌مپ به پێی نه‌وت و پاره‌یه - جام کوردی\nحه‌سه‌ن نه‌سرووڵا ڕایگه‌یاند:\nستراتیژی تره‌مپ له دژی ئێران شکستی هێناوه / سیاسه‌تی تره‌مپ به پێی نه‌وت و پاره‌یه\nئه‌مینداری گشتی حیزبوڵای لوبنان ڕایگه‌یاند، ئێران له به‌رامبه‌ر گوشار و گه‌مارۆکان خۆڕاگرانه ڕاوه‌ستاوه و ستراتیژی سه‌رۆک کۆماری ئه‌مریکا له دژی ئه‌م وڵاته شکستی هێناوه.\nبه پێی ڕاپۆرتی جام کوردی، سه‌ید حه‌سه‌ن نه‌سرووڵا له وتارێکی به بۆنه‌ی ڕۆژی شه‌هید له لوبنان وتی: له چه‌ند مانگی ڕابردوو باسیان له بژارده‌ی شه‌ڕی دژ به ئێران ده‌کرد به‌ڵام ئێستا ئه‌و بژارده‌یه له سه‌دا 99 نه‌ماوه، ئێران خۆڕاگرانه له به‌رامبه‌ر گوشار و گه‌مارۆکان ڕاوه‌ستاوه و ستراتیژی تره‌مپ له دژی ئه‌م وڵاته شکستی هێناوه.\nناوبراو وتی: ئه‌مڕۆ ده‌بینین که هه‌ڵوێستی ژماره‌یه‌ک له وڵاتانی ناوچه‌که و که‌نداوی فارس له به‌رامبه‌ر ئێران گۆڕاوه، ناویان نابه‌ین به‌ڵام ئه‌وان پێشتر له به‌ره‌ی دژ به ئێران بوون. سزا و گه‌مارۆکان، گوشاره ناوخۆیی و ده‌ره‌کییه‌کان له دژی ئێران، سیاسه‌تی ڕاکێشانی ئێران بۆ سه‌ر مێزی دانوستان، که هه‌مووی شکستی هێناوه. تره‌مپ زۆر ده‌مێکه چاوه‌ڕوانی ته‌له‌فوونێکی به‌رپرسانی ئێرانه.\nئه‌مینداری گشتی حیزبووڵای لوبنان وتی: سیاسه‌ت و لێکدانه‌وه‌کانی تره‌مپ ته‌نیا به پێی نه‌وت و پاره‌یه و هه‌مووان ئه‌وه‌یان بینی که چۆن هێزه‌کانی له ڕۆژهه‌ڵاتی فۆرات له سوریا کشانده‌وه و ژماره‌یه‌ک له‌و هێزانه‌ی بۆ داگیرکردنی بیره نه‌وتییه‌کان هێشتووه‌ته‌وه.


NRT TV | جیهان | تورکیا ئۆپەراسیۆنەکانی لە دەریای ناوەڕاست درێژکردەوە\nئازەربايجان چووە دوايین ناوچە کە ئەرمينيا رادەستيکردووە\nڤایرۆسی کۆرۆنای نوێ لە ٢٠٢١دا پێویستییە مرۆییەکان بەرز دەکاتەوە\nوێنە.. لە رووداوێکی تەقەکردندا لە هەولێر دوو کەس کوژران\nئەو خواردنانەی دەبنە هۆکاری سەرئێشە\nمانگی رابردوو داهاتی فرۆشتنی نەوت لە عێراق سێ ملیار و ٣٩٥ ملیۆن دۆلار بووە\nئیتاڵیا ١٢ ملیۆن دۆلار پێبژاردنی بە کۆمپانیای ئەپڵ کرد\nتەندروستی جیهانی لەبارەی دۆزینەوەی سەرچاوەی ڤایرۆسی کۆرۆنای نوێوە بەڵێنێک دەدات\nتورکیا ئۆپەراسیۆنەکانی لە دەریای ناوەڕاست درێژکردەوە\n1873 جار خوێندراوەتەوە\nهێزی دەریای تورکیا رایگەیاند، تورکیا وادەی ئۆپەراسیۆنەکانی لەدەریای ناوەڕاست تا ٢٩ی تسرینی دووەم درێژکردەوە.\nئەمڕۆ شەممە، هێزی دەریای تورکیا لە راگەیەندراوێکدا ئاشکرایکرد، کە تورکیا ئۆپەراسیۆنە دەریاییەکانی کەشتییەکانی "ئوروچ رەیس"، "ئاتمان" و "جەنگیزخان"ی لەناوچە ئاوییەکانی رۆژئاوای یۆنان، تا ٢٩ی ئەم مانگە درێژ کردەوە، لەکاتێکدا بڕیاربوو کە لە ٢٣ی ئەم مانگە چالاکییەکانی لەو ناوچەیەدا رابگرێت.\nپێشتریش، ئەنقەرە لەمانگی ئەیلولدا بەئامانجی ئەنجامدانی هەوڵە دیبلۆماسییەکان لەگەڵ یۆنان، کەشتی "ئوروچ رەیس"ی لەناوچەکە کشاندەوە، بەڵام دواتر رەوانەی هەمان شوێنی کردەوە، ئەمەش کاردانەوەی ناڕازەیەتی یۆنان، فەڕەنسا و ئەڵمانیای بەدواداهات.\nلەماوەی چەند مانگی رابردوودا، پەیوەندییەکانی نێوان تورکیا و یۆنان گرژی زۆری تێکەوتووە، بەهۆی ئەوەی تورکیا دەیەوێت لە رۆژهەڵاتی دەریایی ناوەڕاست بە دوای نەوت و غازدا بگەڕێت و یۆنانیش رەتیدەکاتەوە رێگە بەو ئۆپەراسیۆنەی تورکیا بدات.\nهەريەک لە يۆنان و تورکيا ئەندامی ناتۆن و چەند ساڵێک دەبێت کێشەی سنور لە نێوانياندا هەيە و بەم دواييانەش گرژييەکانی نێوانيان رووی لە هەڵکشان کردووە، بە تايبەت دوای واژۆکردنی رێککەوتنێک لە ساڵی ٢٠١٩ لە نێوان ليبيا و تورکيا بۆ گواستنەوەی شتومەک و کەلوپەل لە رێگەی دەريای ناوەڕاستەوە نزيک لە سنوری يۆنان.\nگۆڕان وەڵامی پارتی دەداتەوە\nنرخی زێڕ بە رێژەیەکی بەرچاو بەرزبووەوە\nبەھادین نوری کۆچی دواییکرد


روسیا سیناریۆی دەستگیركردنی ئەبوبەكر بەغدادی لەلایەن ئەمریكاوە ئاشكرا دەكات\n12:02 - 10/02/2019\nئاژانسێكی روسی: ئەمریكا دەیەوێت هاوشێوەی بن لادن كۆتایی بە بەغدادی بهێنێت\nڕاپۆرتێكی ڕوسیا، سیناریۆی دەستگیركردنی ئەبوبەكر بەغدادی لەلایەن ئەمریكاوە ئاشكرادەكات و دەڵێت: ئەمریكا دەیەوێت هاوشێوەی فیلمەكانی هۆڵیود، دەستگیردنی بەغدادی ڕابگەیەنێت، لەڕاپۆرتەكەدا ئاماژە بەوە كراوە، لەئێستادا ئەبوبەكر بەغدادی لەژێر چاودێرییەكی توندی ئەمریكیەكاندایە لە ناوچەی خۆرهەڵاتی فورات و ئەمریكاش هۆشداریی بە هێزەكانی سوریای دیموكرات و حەشدی شەعبی داوە كە بەو ئاراستەیە هێرش نەكەن بۆئەوەی لە ڕێگەی دابەزینی ئاسمانی و هێزەكانی كۆماندۆوە، هاوشێوەی سیناریۆی كوشتنی ئوسامە بن لادن، بەغدادی دەستگیر بكەن.\nڕاپۆرتەكەی ئاژانسی سپۆتنیكی ڕوسیا سەبارەت بە سیناریۆی دەستگیردنی ئەبوبەكر بەغدادی سەركردەی ڕێكخراوی داعش لەلایەن ئەمریكیەكانەوە، ئاماژە بەوەدەكات، لە ڕێگەی سەرچاوەیەكی ئاگادارەوە لە هێزەكانی سوریای دیموكرات، زانیاری ئەوەیان پێ گەیشتوە كە ئەبوبەكر بەغدادی، لە ئێستادا لەشوێنێكی نهێنییە لە ناوچەی هەجین لەخۆرهەڵاتی فورات و لەژێر چاودێرییەكی توندی ئەمریكیەكاندایە و ئەمریكاش كۆتاییهێنانی داعشی دواخستوە، بۆئەوەی لەڕێگەی دابەزینی ئاسمانی و هێزی كۆماندۆوە، هاوشێوەی كوشتنی ئوسامەبن لادنی سەرۆكی پێشوی ڕێكخراوی قاعیدە، دەیانەوێت ئەبوبەكر بەغدادی دەستگیر بكەن و بیكەنە دەستكەوت بۆ خۆیان.\nلەئێستادا گروپی چەكداری داعش لەناوچەی هەجین لەپارێزگای دێرزور لەدواخاڵی ڕوبەڕوبونەوەن و شەڕی مان و نەمان دەكەن و بەرپرسانی ئەمریكاو هێزەكانی سوریای دیموكراتیش ئەوە دوپات دەكەنەوە كە داعش تەنیا چەند كیلۆمەترێكی لەبەردەستدا ماوەو پەلەقاژەی مەرگیەتی.\nسەرچاوەكەی هێزەكانی سوریای دیموكرات بۆ ئاژانسە روسییەكە ئاماژەی بەوەش كردوە: ئەمریكا هۆشداری داوە بە هێزەكانی سوریای دیموكرات، كاتێك ویستویانە كۆتایی داعش لەو ناوچەیە ڕابگەیەنن و حەشدی شەعبیش لەوە ئاگاداركراونەتەوە كە بۆردومانی دوامۆڵگەكانی داعش لەو ناوچەیە نەكەن و كاتێك حەشدی شەعبی ویستویانە بەو ئاراستەیە هێرش بكەن، لەلایەن فڕۆكەكانی ئەمریكاوە ئاگاداركراونەتەوە، ئەوەش بەو ئامانجەی كە ئەمریكا بتوانێت سیناریۆ پلان بۆ داڕێژراوەكەی خۆی كە دەستگیركردنی ئەبوبەكر بەغدادییە، جێبەجێ بكات.\nراپۆرتە روسیەكە ئەوەی دوپات دەكاتەوە، كە بەم زوانە پرۆسەی دابەزینی ئاسمانی و دەستگیركردنی ئەبوبەكر بەغدادی لەلایەن ئەمریكیەكانەوە دەست پێدەكات و ئەمریكییەكانیش مەبەستیانە بەغدادی بە زیندویی دەستگیربكەن، هاوكات لەگەڵ بڵاوبونەوەی ئەم سیناریۆیە، پاتریك شاناهان وەزیری بەرگریی ئەمریكا بەوەكالەت، لەكۆتایی مانگی ڕابردودا ڕایگەیاند: پێشبینی دەكرێت لەماوەی دو هەفتەدا، داعش تەواوی ئەو ناوچانە لەدەستبدات كەلەژێر دەسەڵاتیدان.\nبەرپرسێكی پلەبەرزی عێراقیش لەكۆتایی مانگی ڕابردودا، پەردەی لەسەر ئاماژەكانی سیناریۆی دەستگیركردنی بەغدادی لاداو ڕایگەیاند: هێزێكی ئەمریكا كە لەهەرێمی كوردستانەوە رۆیشتوون و هێزێكی سوریای دیموكرات هاوەڵی كردون، چونەتە سوریا و ئەگەری زۆرە بۆ بەشداریكردن بێت لە پرۆسەی دەستگیركردنی ئەبوبەكر بەغدادی.\nئاژانسی هەواڵی فرانس پرێسیش لەسەرەتای ئەم مانگەدا بڵاوی كردەوە، ئێستا هێزەكانی سوریای دیموكرات باس لە هیچ وادەیەك بۆ كۆتاییهێنان بەدەسەڵاتی داعش ناكەن و ناشیانەوێت لەگەڵ ڕژێمەكەی ئەسەد دانوستان و گفتوگۆ بكەن، بەڵكو گەمارۆی دوا پێگەكانی داعشیان داوەو دانیشتون و تەنها چاودێریی جموجۆڵی داعش دەكەن بەڵام ئەگەر بیانەوێت بەئاسانی دەتوانن كۆتایی داعش ڕابگەیەنن.\nدوای 10 ساڵ لەشەڕی بەرەنگاربونەوە لەگەڵ ئەمریكا، لەمانگی ئایاری ساڵی 2011 دا و لەپرۆسەیەكی هێزەكانی كۆماندۆی ئەمریكا لەنزیك ئیسلام ئابادی پایتەختی پاكستان، توانرا ئوسامە بن لادنی سەركردەی قاعیدە بكوژن، لەئێستاشدا ئەگەری دوبارەبونەوەی هەمان سیناریۆ بۆ ئەبوبەكر بەغدادی لە ئارادایە.\nڕۆژنامەی گاردیانی بەریتانیش چەند رۆژێك لەمەوبەر، لەڕاپۆرتێكدا ئاشكرای كرد، ئەبوبەكر بەغدادی سەركردەی داعش لە هەوڵێكی كودەتای داعشە بیانیەكانی ناو ڕێكخراوەكەی، ڕزگاری بوە، كە گومانی ئەوەدەكرێت هەمو ئەمانەش ئاماژەبن بۆ جێبەجێكردنی سیناریۆ دارێژراوەكەی ئەمریكا كە نێچیرەكەش خودی ئەبوبەكر بەغدادییە.\n5325 جار خوێندراوەتەوە


پۆلیسى سلێمانى : بڵاوکردنه‌وه‌ى هێزه‌کانمان ته‌نها بۆ زوو کۆنترۆڵکردنى هه‌ر ئه‌گه‌رێکى نه‌خوازراوه\nنه‌قیب سه‌رکه‌وت ئه‌حمه‌د ، به‌ڕێوه‌به‌رى به‌شى ڕاگه‌یاندن و په‌یوه‌ندییه‌کان له به‌ڕێوه‌به‌رایه‌تى پۆلیسى پارێزگاى سلێمانى له لێدوانێکدا ڕاگه‌یاند : بڵاوکردنه‌وه‌ى هێزه‌کانمان له‌سنورى پارێزگاى سلێمانى ته‌نها بۆ زوو کۆنترۆڵکردنى هه‌ر ئه‌گه‌رێکى نه‌خوازراوه و هه‌موو کات هێزه‌کانمان به هاوکارى برایانى ئاسایش و پۆلیسى هاتووچۆو سه‌رجه‌م هێزه ئه‌منییه‌کانى تر له ئاماده‌باشیدان بۆ پاراستنى سه‌رو ماڵى هاوڵاتیان .\nنه‌قیب سه‌رکه‌وت ووتیشى : ناساندنى تۆمه‌تباران له‌سه‌ر شاشه‌کان و ده‌رخستنى چیرۆکى دزییه‌کانیان ته‌نها بۆ ئه‌وه‌یه که هاوڵاتیانى شارى سلێمانى بزانن که هێزێک هه‌یه له هێزه‌کانى ئاسایشى ناوخۆ پارێزگارى له‌سه‌رو ماڵیان ده‌کات و هاوڵاتیانیش زیانیارییان هه‌بێت له‌سه‌ریان بۆئه‌وه‌ى ئه‌منییه‌تى خۆیان بپارێزن تا هێزه ئه‌منییه‌کان ده‌گه‌نه لایان .\nبه‌ڕێوه‌به‌رى به‌شى راگه‌یاندن و په‌یوه‌ندییه‌کان ئاماژه‌ى بۆ ئه‌وه‌ش کرد که هێزه‌کانى سه‌ر به به‌ڕێوه‌به‌رایه‌تى پۆلیسى پارێزگاى سلێمانى به جۆرێک دابه‌شکراون که له‌هه‌ر شوێنک هه‌ر ڕوداوێکى نه‌خوازراو ڕوبدات به‌زوترین کات هێزه‌کان ده‌گه‌نه سه‌ریان و کۆنترۆڵى ڕوداوه‌که ده‌که‌ن .


ویلایەتە ئه‌مه‌ریكا بەردەوامە لە سزاخستنەسەر بەرپرسانی ئێران و لەنوێترین هەنگاویشدا، باڵیۆزی ئێران له به‌غدای پایته‌ختی عێراق خرایە لیستی سزاکانی ئەمریکاوە.\nوەزارەتی گەنجینەی ئەمریکا (هەینی 23ی تشرینی یەکەمی 2020) ڕایگەیاند: "ئیره‌ج مه‌سجدی، باڵیۆزی ئێران له به‌غدا خراوەتە لیستی سزاکانیانەوە، بەهۆی ئەوەی پۆسته‌كه‌ی به‌كارهێناوه بۆ پشتیوانیكردن له میلیشیا عێراقییه‌كان و تێکدانی ئارامیی عێڕاق."\nوەزارەتە ئەمریکیەیە، بەرپرسەکەی ئێرانی تۆمەتبارکردووە بەوەی، به‌رپرسه له‌و هێرشانه‌ی کە ده‌كرێنە سه‌ر هێزه ئه‌مه‌ریكاییه‌كان له عێراق.\nلەلایەکی دیکەوە وەزارەتەکەی ئەمریکا بەتۆمەتی دەستوەردان لە کاروباری هەڵبژاردنی سەرۆکایەتی ئەمریکا، سزای دارایی به‌سه‌ر هەرسێ دامه‌زراوه‌ی ئێرانی، "یه‌كێتی رادیۆ و ته‌له‌ڤزیۆنه‌كانی ئێران"، "یه‌كێتی نێوده‌وڵه‌تی میدیای گریمانه‌یی ئێرانن" و "بیان رسانه كستر" سەپاندووە


کوردیپێدیا - ژیاننامەی نالی شاعیر\n📖 ژیاننامەی نالی شاعیر | پۆل: کورتەباس | زمانی بابەت: 🏳 کوردیی ناوەڕاست\nCopy Link 5\n63 دەنگ 4 ⭐\nژیاننامەی نالی شاعیر\nناوی خدر و کوڕی ئەحمەدی شاوەیسی میکایلییه ، لە گوندی "خاکوخۆڵی" شارەزوور لە ساڵی1800 ز (1210 ک) لە دایک بووە و لە ساڵی 1856ز. (1273 ک.) لە ئەستەمووڵ کۆچی دوایی کردووه.\nمشت و مڕێکی زۆر هەیە لە سەر لە دایکبوون و کۆچکردنی نالی لە نێو میژوونووسان و ڕۆشنبیرانی کورددا، ئەگەرچی لە لایەن مێژوونووسانەوە چەند ڕایەکی جیاواز خراونەتە ڕوو بەڵام هیچیان دان بە ڕاستی لە دایکبوون و کۆچکردنی نالی دا نانێن بە بەڵگەوە، هەر بۆیە تا ئێستاشی لە سەر بێت نەتوانراوە ڕۆژی لە دایک بوون و کۆچکردنی بە بەڵگەوە دەقیق دیاری بکرێت.\nئەمانەی خوارەوە چەند نموونەیەکن لەو ڕاو سەرنجانەی نووسەرانی کورد هەیانە لە سەر هاتن و کۆچی نالی :\n•\tموحەممەد ئەمین زەکی بەگ دەڵێت: "نالی له ساڵانی1800-1856 زایینیدا ژیاوه".\n•\tمارف خەزنەدار و کەمال فوئادیش هەر هەمان مێژوویان دیاری کردوە.\n•\tعەلائەدین سەججادی دە‌ڵێت: "له 1797ی زایینیدا هاتوەته دنیاوه و له 1855 دا کۆچی دوایی کردوه".\nئەگەر بە پێی زۆرینەی لیکۆڵەڕەوان کار بکەین بێجگە لە عەلائەدین سەججادی دەتوانرێت بوترێت نالی 56 ساڵ ژیاوە هەر وەک زۆربەی لێکۆڵەرەوان لە سەر ئەم ڕایە کۆکن. تەنها بە پێی بۆچوونەکەی عەلائەدین سەججادی نالی 58 ساڵ ژیاوە، کە لە ڕاستیدا ئەگەری ئەوەی 58 ساڵ ژیابێت لە چاو لێکۆڵەرەوان زۆر کەمترە لەوەی 56 ساڵ ژیابێت.\nئەم جیاوازیەش وەکو سەرنجی بۆ دراوه قسەی مامۆستا عەلائەدین سەججادی لەلایەک و دکتۆر مارف خەزنەدار و دکتۆر کەمال فوئاد له لایەکی ترەوه دەربارەی تەمەنی و ساڵی لەدایکبوونی نالی ئەو بەراوردکردنەی کوردی و مەریوانی و بەدوای ئەوانیشدا مامۆستا عەلی موقبیله، ئەوەی لە پێشەکی دیوانەکەیاندا ساڵی 1215ی کۆچییان لەگەڵ ساڵی 1797ی زایینیدا بەراوردکردووه. جا ئەگەر وە‌ها بێت، ئەوا وەک کوردی و مەریوانی و موقبیل و سەجادی ئەفەرموون نالی 58 ساڵ ژیاوه. بەڵام له ڕۆژنامەکانی ڕۆژهەڵاتناسی ئەرمەنییی "وسف ئەبگارەڤێچ ئۆربێلی"دا ساڵی 1215ی کۆچی لەگەڵ ساڵی 1800-1801ی زایینی بەرامبەر کراوه. بەپێی ئەمه وەک دکتۆر مارف خەزنەدار و دکتۆر کەماڵ فوئاد لەسەری ڕۆیشتون، ساڵی له دایکبوونی نالی دەکاته 1800ی زایینی و تەمەنیشی دەبێته 56 ساڵ.\nلەوانەی باسکران هیچیان ناتوانرێت وەک سەرچاوە‌یەکی ڕاستەقینه و باوەڕپێکراو ساڵی لەدایکبوون و کۆچی نالی دیاری بکەن. بەڵام هەندێ شت هەیه دەبنه هۆکاری ڕوونکردنەوەی سەردەمی "نالی" و نزیکبوونەوە له زانینی ساڵی له دایکبوون و مردنی.\nلە دیوانەکەی (نالی)دا هاتووە کە تێیدا مامۆستا مەلا عەبدول کەریمی مودەڕڕیس دەڵێت "مەسەلەی دیاری کردنی ساڵی لە دایکبوون و مردنی کەسێک، شتێک نییە بنیادەم بتوانێ بە ئیجتیهاد بڕیاری بدا و، بە بەڵگەو نیشانەی مێژووی لەوە زیاترمان پی نەکرا کە تێکڕا هەندێ لەو ساڵانە دیاری بکەین کە نالییان تیا ژیاوە. بەڵام بەڵگەی تریش بەدەستەوە هەیە پێمان ئەسەلمێنێ کەوا نالی نە لە ساڵی 1855 و نە لە ساڵی 1856 مردووە و نە تەمەنیشی 56 یا 58 ساڵ بووە، جا خواه ئیتر لە 1797 دا لە دایک بووبێ وەک عەلی موقبیل ئەڵێ یا لە 1800 وەک ئەوانی تر ئەڵێن"\nگەلێ بەیتی نالی هەیە وا ئەگەیەنن نالی گەیشتووەتە تەمەنی پیرییەکی ڕاستەقینەو بێ هێز بوون کە دیارە ئەوەش لە 58 ساڵیدا پەیدا نابێ، وەک ئەمانە :\n1.\t"مووی سپی کردم بە شوشتن ئاوی عەینی شۆرە شەت."\n2.\t"بۆ مەمک نالی چ منداڵانە وەی وەی کردووە."\n3.\t" گەرچی مووی وەک شیرە، بەو شیرە شکۆفەی کردووە."\n4.\t"ئەی تازە جوان ! پیرم و ئوفتادە و کەوتووم."\n5.\t"من پیرم و فانی."\nئەوەی کە گوتراوە ئەحمەد پاشای بابان لە 1853 دا لە پاریس باسی نالی بۆ (خۆدزکۆ)ی شابەندەری ڕووسیا کردووە وائەگەیەنێ نالی لەو سەردەمەدا لە شام ژیاوە. چونکە شیعرەکەسی کە پاش تێکچوونی حوکمی بابانییەکان بۆ سالمی ناردووە بۆ سلێمانی، لە شامەوە ناردوویە. لە لایەکی کەشەوە هەموو ئەوانەی مێژووی ژیانی نالییان خستۆتە سەر کاغەز باسی ئەوەیان کردووە کەوا نالی پاشان چووەتە ئستانبوول و لەوێ لەگەڵ ئەحمەد پاشای بابان ماوەیەکی دوور و درێژیان پێکەوە بەسەر بردووە. جا سەرەڕای ئەوە کە لەوانەیە نالی ماوەیەکی زۆریش لە شام مابێتەوە ئەنجا چووبێتە ئستانبووڵ، ئەو ماوەی کەمتر لە دوو ساڵەی نێوان یەکتری دیتنی خۆدزکۆ و ئەحمەد پاشا و مردنی نالی لە ئستانبووڵ لە 1855 دا کە ئەڵێن لەو ساڵەدا لەوێ مردووە، بە پێی توانای هاتوچۆی ئەو سەردەمە بە حاڵ بەشی تەنها ڕۆیشتنیکی لە سەر خۆی ئەو چەرخە ئەکا، چ جێی ئەوەش ماوەیەکی دوور و درێژی لە ئستانبووڵ لەگەڵ ئەحمەد پاشا بەسەربردبێ.\nئەو مەبەستانەی لە شیعری (نالی) دا رەچاو کراون ئەمانەن:\n1.\tدڵداری کە بەشی هەرە زۆری دیوانەکەیەتی.\n2.\tوەسف، بە تایبەتی وەسفی بەهار و دیمەنی سروشت و وەسفی حوجرە شەق و شڕەکەی و لێهاتوویی و بوردەباری (کەر)ەکەی !\n3.\tنزاو پاڕاناوە لە خوا.\n4.\tبیری وڵات کردنەوە. قەسیدەکەی سالم وەک نموونە.\n5.\tلاواندنەوە و پیاهەڵدانی پاش مردن.\n6.\tمەدح و پیاهەڵدان. مەدحی سوپای بابان بە نموونە.\nدوو نامەکەی نالی و سالم\nلەدوای بیست و پێنج ساڵی تەمەنی، کوردستان جێدەهێلێت و دەچێتە حەج، و دوای تەواو کردنی حەجەکەی رووی کردۆتە شام لە ساڵی 1850 تا کۆتایی ساڵی 1854 نالی لە شام بووە، لەو ماوەیەدا میرنشینی بابان دەڕووخێت و، دەنگوباسی ڕووخانەکەی پێدەگات، هەست دەکات خۆشیەکەی سلێمانی نەما، حەبیبەنەما، دۆست و ئەحبابەکانی وەکو جاران نەمان، سوپاکەی ئەحمەد پاشا تیاچوو، سوپای ڕۆمی جێیانی گرتەوە، (سالم)یش نەک هەر هاندەری نابێت کە بگەڕێتەوە سلێمانی بەڵکوو تکای لێدەکات نەشگەڕێتەوە، وەکوو لە قەسیدەکەیدا دەڵێ\n"توخوا بڵێن بەو حەزرەتی نالی دەخیلی بم\nبەو نەوعە نەکا بەسولەیمانییا گوزەر"\nنالی نائومێد بووە و بە ناعیلاجی رووی لە ئەستەمبوڵ کردووەو لەوێ لەلای ئەحمەد پاشای بابان ئەبێ لەگەڵ پیاوە کوردەکانی تر ژیانێکی خۆش و ئەدیبانەیان لەدیوەخانی ئەحمەد پاشادا رابواردووەو، هەموویان بە مامۆستا بانگیان کردووە.\nیەکێک لە بەناوبانگترین شیعرەکانی نالی ئەو شیعرەیە کە بۆ سالم ی نووسیوە و ئەویش وەڵامی دەداتەوە، ئەو دوو قەسیدەیە بە ناوی(دوو نامەکەی نالی و سالم)ەوە ناوبانگیان دەرکردووە. نالی ئەو قەسیدەیەی وەکو نامەیەک بۆ سالمی هاوڕێی نووسیوە و باسی دوورە ولاتی خۆی لە شام دەکات و هەست و تاسەی دووری نیشتمان و شارەزوور و سلێمانی کە لە لایەن عوسمانییەکانەوە داگیرکرابوو، دەردەبڕێت(عەبدالرحمن سالم)یش لە وەڵامدا شیعرێکی بەرزی بۆ دەنووسێت و هەردووکیان بە خەیاڵ و بە (با) دا نامەکانیان دەنێرن نالی بەم شێویە قەسیدەکەی دەست پێ دەکات:\nقوربانی تۆزی ڕێگەتم ئەی بادی خۆش مروور !\nئەی پەیکی شارەزا بە هەموو شاری (شارەزوور)!\nئەی لوتفەکەت خەفی و هەوا خواە و هەمدەمە !\nوەی سروەکەت بەشارەتی سەر گۆشەیی حوزوور!\nئەی هەم میزاجی ئەشکی تەڕ و گەرمی عاشقان !\nتۆفانی دیدە و شەرەری قەلبی وەک تەنوور !\nگاهێ دەبی بە رەوح‌و دەکەی باوەشێنی دڵ\nگاهی دەبی بە دەم، دەدەمێنی دەمی غوروور\n 🇰 تۆماری تایبەت بۆ کوردیپێدیا | 🏳 کوردیی ناوەڕاست | تۆمارێکی تایبەت بۆ کوردیپێدیا لەلایەن (Shafek banyshary) سەبارەت بە (چژیاننامەی نالی شاعیر) لە: 2-1-2014 19:51:01\n 🇰 تۆماری تایبەت بۆ کوردیپێدیا | 🏳 کوردیی ناوەڕاست | تۆمارێکی تایبەت بۆ کوردیپێدیا لەلایەن (کاردار) سەبارەت بە (ژیاننامەی نالی شاعیر) لە: 30-3-2014 9:17:12\n1. 👁 نالی\n➕ ئەم بابەتە لەلایەن: (هاوڕێ باخەوان)ەوە لە: Jan 13 2014 10:02PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 2 2014 2:43PM باشترکراوە\n👁 ئەم بابەتە 35,253 جار بینراوە\n🗄 سەرچاوەکان 18,962


هەرێم پەرلەمانێکی کارتۆنی هەیە،\nعێراق پەرلەمانێکی کاراو چالاکی هەیە،\nئەم چەند دەربڕە ماوەیەکە بۆتە وێردی سەر زمانی هەندێک کەس. دیارە هەندێک وەک بانگەشە بۆ عێراق و بەمەبەست دەیڵێنەوە هەندێکیش لە نەزانی و کەم شارەزایی.\nهۆکار زۆرن لە پشت ئەم وەهمە-ڕاستییە.\nمەبەست چیە لە وەهمی ڕاستیی، چۆن دەکرێت شتێک هەم وەهم بێت هەم ڕاستیی. ڕاستییەکە لەوەدایە کە پەرلەمانی عێراق لە پەرلەمانی هەرێم کاراو چالاکترە. وەهمەکە لەوەدایە کە ئەم دیاردەیە نیشانەی دیموکراس یان دیموکراسیتر بوونی عێراق بێت.\nهۆکاری سەرەکی لە پشت ئەم دیاردەیە ئەوەیە کە چۆن کارتۆنییبوونی پەرلەمانی کوردستان زادەی هەژموونی کۆمەڵێک حیزب‌و بنەماڵەی سەڵتەنەتخواز و گەندەڵکارە هۆکاری کارا بوونی پەرلەمانی عێراقیش زادەی هەژموونی کۆمەڵێک حیزب‌و گروپ‌و کەسایتی دەسەڵاتخواز و گەندەڵکارە.\nڕونتر بڵێین، لە هەرێم دەسەڵاتی سەرەکی بە دەست دوو حیزب‌و دوو بنەماڵەوەیە کە بەسەر حکومەت‌و دامەزراوە تەنفیزییەکان زاڵن. بۆیە بۆ ئەوەی پەرلەمان نەکرێت بە ڕێگر لە پێش هەنگاوە گەندەڵکارییەکانی بکەرەکانی جوت-حیزب پەرلەمانیان پەراوێزخستوە، بەکارتۆنیانکردوە، تەنانەت دەتوانم بڵێم پەرلەمانیان کردوە بە شوێنی گاڵتەوگەپ‌و چەقەنەلێدان بۆ ئەوەی هێندەی دیکە ئەم دامەزراوە گرنگە نابوت‌و بێدەسەڵات دەرکەوێت. لەبەرابەردا حکومەت‌و دامەزراوەکانی پیرۆزو پڕتواناو کاراکراون.\nلە عێراق، توانای سەرەکی حیزبە گەندەڵکارو نەوت-دزو میلیشیا چەکدارە شیعەکان لەلایەک‌و پۆستپەرست‌و پولپەرست‌و خۆپەرستە سوننەکان لەلایەکی، هەمووی لە پەرلەمان‌و لەوێدا باڵادەستن‌و لە حکومەت لە ئاکامی خۆپیشاندانەکانی تشرین پەلوپۆکراون. بۆیە لە عێراق پەرلەمان کاراو چالاک کراوە تاوەکو بتوانن حکومەت پەراوێز بخەن‌و ئیفلیج‌و شەلەل بکەن.\nبەکورتی، جیاوازی نێوان هەرێم‌و عێراق لەوەدایە کە لە کوێ گەندەڵکارەکان دەسەڵاتدارن ئەو جومگەیەی دەوڵەت کارامەو پڕدەسەڵات کراوە. لە ئەنجامدا، نە عێراق بە پەرلەمانێکی چالاکی گەندەڵکاران دەبێتە دیموکراسی نە هەرێم بە حکومەتێکی باڵادەست دەبێتە خاوەن حکومەتی خەڵک.


ڕێوڕەسمی کۆتایی سێیەمین خولی فیستیڤاڵی فیلمی کوردی "یۆتۆبۆری" بە ئامادەبوونی "دڵشاد ئەحمەد" سەرۆکی سێیەمین خولی فیستیڤاڵی فیلمی کوردی "یۆتۆبۆری" و سەرۆکی کۆمەڵەی هونەرە جوانەکانی یۆتۆبۆری، "لاگێ بیۆرک" Lage Björk بەرپرسی پەیوەندییەکانی کۆمەڵەی هونەرە جوانەکانی یۆتۆبۆری، "شوان عەتووف" ئەکتەری ناوداری کورد، دکتۆر "دڵشاد مستەفا" دەرهێنەر، ئەکتەر و سەرۆکی بەشی تازە دامەزراوی بەشی سینەمای کۆلێژی هونەرە جوانەکانی زانکۆی سلێمانی، "شەماڵی عەبە ڕەش" ئەکتەری ناوداری شانۆ، "شادان فوئاد" ئەکتەری بەئەزموونی شانۆ، دکتۆر "رێبوار سەعید" ڕاگریی کۆلێژی هونەرە جوانەکانی زانکۆی سلێمانی، "مەسعوود یۆسفی" ئەکتەری کوردیی دانیشتووی وڵاتی سوید، "ئاسۆ دیلان" ژەنیاری بەتوانای عوود و ئەندامی گرووپی موزیکی "نەوا" و هەروەها کۆمەڵێک لە کوردانی دانیشتووی وڵاتی سوید، لە هۆڵی سینەمایی "فۆڵکت هیووس" Fulket Hus لە شاری یۆتۆبۆری لە وڵاتی سوید بەڕێوەچوو کە سینەماکارانی شارە جۆراوجۆرەکانی کوردستان بە بەرهەمە کورت و بڵیندە سینەماییەکانی خۆیان بە پێشکەش کردنی لەوحەی فەخری رێزی تایبەتیان لێگیرا.\nلەم رێوڕەسمەدا لە بەشی بەرهەمە سینەماییەکاندا لەوحەی فەخری سێیەمین خولی فیستیڤاڵی فیلمی کوردی "یۆتۆبۆری" بە فیلمی سینەمایی "کوێستانی قەندیل" لە دەرهێنانی سینەماکاری کۆچکردووی کورد "تەها کەریمی" بەخشرا کە "شەماڵی عەبە ڕەش" ئەکتەری شانۆی هەرێمی کوردستان و دانیشتووی وڵاتی بەریتانیا بە نوێنەرایەتی لە بنەماڵەی ئەم هونەرمەندە کوردە ئەم خەڵاتەی وەرگرت.\nدکتۆر "دڵشاد مستەفا" دەرهێنەر، ئەکتەر و سەرۆکی بەشی تازە دامەزراوی بەشی سینەمای کۆلێژی هونەرە جوانەکانی زانکۆی سلێمانی، دوای رێزلێنانی سێیەمین خولی فیستیڤاڵی فیلمی کوردی "یۆتۆبۆری" لە "تەها کەریمی" سەبارەت بەم سینەماکارە کۆچکردووە کوردە گوتی: یەکێکی دیکە لە بەدبەختییەکانی ئێمەی کورد ئەوەیە کە کەسە داهێنەرەکانمان زۆر جار بە زووترین کات و بەخێرایی ئەو دنیایە بەجێدەهێڵن و یەکێک لەوانە "تەها کەریمی" بوو، "تەها کەریمی" هونەرمەندێکی چوست و چالاک و لێهاتوو و بەتوانای کورد بوو کە خەونی زۆر گەورەتری هەبوو کە ئێمە بەرهەمە کورت و بڵیندە سینەماییەکانیمان بینیوە. خەوی "تەها کەریمی" خەویی بەدیهێنانی سینەمای کوردیی بوو کە بتوانێت مۆر و شوناسێکی کوردانەی هەبێت و بەو مۆر و شوناسەوە بڕواتە دنیای ئەوانی دیکەوە. بەڵام جێی داخە تەها بە کارەساتێکی دڵتەزێنی ئۆتۆمبێلەوە لە شاری سلێمانی دنیای بەجێهێشت و نەیتوانی خەوەکانی بێنێتەدی.\nهەروەها لەوحەی فەخری سێیەمین خولی فیستیڤاڵی فیلمی کوردی "یۆتۆبۆری" بە فیلمی سینەمایی "عاشقەکان بە پێوە دەمرن" لە دەرهێنانی سینەماکاری کورد "شەهرام مەسلەخی" بەخشرا کە "شوان عەتووف" ئەکتەری سەرەکی فیلمەکە ئەم خەڵاتەی بە نوێنەرایەتی لە دەرهێنەر وەرگرت.\nهەر لەم بەشەدا رێز لە فیلمی سینەمایی "مناڵانی دیاربەکر" لە دەرهێنانی سینەماکاری کورد "میراز بێزار" لە شاری ئامێد گیرا کە "هەڤاڵ بایرام" بە نوێنەرایەتی لە دەرهێنەر ئەم خەڵاتەی وەرگرت.\nلە بەشی کورتە فیلمەکانی سێیەمین خولی فیستیڤاڵی فیلمی کوردی "یۆتۆبۆری" لەوحەی فەخری ئەم فیستیڤاڵە بە کورتە فیلمی "ماڵی سپی" لە دەرهێنانی سینەماکاری کورد "ئەرەستوو مەفاخیری" و بە رۆڵ بینینی ئەکتەری کورد "شیما مولایی" بەخشرا کە "مەنسوور جیهانی" رۆژنامەنووسی سەربەخۆی سینەمایی خەڵاتەکەی بە نوێنەرایەتی لە دەرهێنەری سنەیی ئەم کورتە فیلمە کوردییە وەرگرت.\nهەروەها لەوحەی فەخری ئەم فیستیڤاڵە بە کورتە فیلمی "ئاوێنە ڕەنگ بزرکاوەکان" لە دەرهێنانی سینەماکاری کورد "سالم سەڵەواتی" لە شاری سنە بەخشرا، کە "مەسعوود یۆسفی" ئەکتەر و دەرهێنەری کوردیی دانیشتووی وڵاتی سوید، بە نوێنەرایەتی لە دەرهێنەر ئەم خەڵاتەی وەرگرت.\nلەوحەی فەخری سێیەمین خولی فیستیڤاڵی فیلمی کوردی "یۆتۆبۆری" بە کورتە فیلمی "وڵاتی ونبوو" لە درهێنانی سینەماکاری کورد "هەوراز محەمەد" لە هەرێمی کوردستان بەخشرا کە "هیوا جاف" لە ئەندامانی کۆمەڵەی هونەرە جوانەکانی یۆتۆبۆری ئەم خەڵاتەی بە نوێنەرایەتی لە درەهێنەر وەرگرت.\nهەروەها لەوحەی فەخری ئەم فیستیڤاڵە بە کورتە فیلمەکانی "کوڕانی چیا" و "کاتژمێر 14:36 و 22:8" لە دەرهێنانی هاوبەشی "ژیرۆ ئاگا هەستیار" و "فریدریک کارلسۆن" بەخشرا کە خەڵاتەکەیان لە "لاگێ بیۆرک" Lage Björk بەرپرسی پەیوەندییەکانی کۆمەڵەی هونەرە جوانەکانی یۆتۆبۆری وەرگرت.\nسێیەمین خولی فیستیڤاڵی فیلمی کوردی "یۆتۆبۆری" بە سەرۆکایەتی "دڵشاد ئەحمەد" سەرۆکی کۆمەڵەی هونەرە جوانەکانی یۆتۆبۆری و بە هاوکاریی دەزگای ABF شاری یۆتۆبۆری هاندەریی هونەرمەندان و بەرهەمە هونەرییەکانیان بە سەرۆکایەتی "پیتێر ئۆلف سۆن" Peter Olfsson و بە نمایشی بەرهەمی سینەماکارانی کورد لە شارە جۆراوجۆرەکانی کوردستان و بە نمایشی بەرهەمی فۆتۆگرافی هونەرمەندانی کورد "ناسح عەلی خەیات"، "بابان ساڵح"، "هۆشمەند هەڵگورد" و هونەرمەندی سویدی "لاگێ بیۆرک" لە هۆڵی سینەمایی "فۆڵکت هیووس" لە شاری یۆتۆبۆری لە وڵاتی سوید بەڕێوەچوو.


:: PM:09:46:14/06/2022 \nدوای ئەوەی بەهۆی قەدەغەكردنی راوەماسییەوە، نرخی ماسی بە شێوەیەكی بەرچاو بەرز بووەوە، لە دوو رۆژی داهاتوودا وەرزی راوكردنی ماسی دەست پێ دەكات، بەڕێوەبەری چاودێریی بازرگانی سلێمانی رای دەگەیەنێت كە دوای ئەوەی بەرهەمی ماسی زۆر بووەوە، نرخەكەی دادەبەزێت و بەو بەرزییەی هەبوو نامێنێت.\nهەركاتێك راوی ماسی قەدەغە بكرێت، نرخی ماسی بەرز دەبێتەوە، چونكە بەرهەمی ماسی كەم دەبێتەوە و خواست لەسەری زۆر دەبێت، ماسی فرۆشێك ئاماژە دەكات كە ماسی حەوز گرنگی و تایبەتمەندیی خۆی هەیە، بەڵام ئێستە ئەویش خواستی لەسەر نەماوە و رۆژانە كڕیارێكی كەمی هەیە، بەرپرسێكی حكوومەتیش دەڵێت، بڕیاری هاوردەكردنی گۆشتی ماسی دەرچووە و چاوەڕێی بازرگانەكان دەكەین كە مۆڵەتی هاوردەكردنی ماسی وەربگرن.\nچاوەڕێی بازرگانەكان دەكەین كە مۆڵەتی هاوردەكردنی ماسی وەربگرن\nسیروان سەعید، بەڕێوەبەری سامانی ماسی لە وەزارەتی كشتوكاڵ و سەرچاوەكانی ئاو بە "وشە"ی راگەیاند، لەگەڵ دەست پێكردنەوەی راوی ماسی و تەواوبوونی وەرزی قەدەغەكردنی راو، ماسی لە ناو بازاڕ زیاد دەبێتەوە، ئەمەیش كاریگەری لەسەر نرخی گۆشتی ماسی دروست دەكات و دادەبەزێت، بەڵام دابەزینەكە زۆر نابێت وەك ئەوەی رابردوو هەبوو كە نرخی كیلۆی چەند هەزارێك بوو.\nروونی كردەوە، لە 29ی ئایارەوە، بڕیاری هاوردەكردنی ماسی لە شارەكانی عێراق و ئێرانەوە دراوە، بەڵام تا ئێستە بازرگانان نەهاتوون مۆڵەتی هێنانی ماسی وەربگرن و لە دەرەوە هاوردەی بكەن، بۆیە ئەوەی هەیە بەرهەمی ناوخۆییە و بە دڵنیاییەوە بەشی پێویست ناكات، ئەوەیش وای كردووە نرخی ماسی بەرز ببێتەوە، ئەو نرخەیش پێوەستە بە خواست و خستنەڕوو، كە راوەماسی دەستی پێ كردەوە و لە دەرەوەیشەوە هاوردە كرا، نرخەكە دادەبەزێت.\nپێوەست بەو بابەتەوە سۆران غەفوور، بەڕێوەبەری چاودێری بازرگانی سلێمانی بە "وشە"ی راگەیاند، بەرزبوونەوەی نرخی ماسی پێوەندی بە قەدەغەی راوەماسییەوە هەبوو، لە ماوەی پێشوو وەرزی گەرادانان بوو و وای كرد ماسی راو نەكرێت و بەرهەم كەمبێتەوە، ئەوەی هەبوو هی حەوزەكان بوو، ئێستە نرخی كیلۆی ماسی لە بازاڕ لە هەشت هەزار دینار بۆ 12 هەزار دینارەوەیە بەپێی جۆرەكەی، بەڵام لەگەڵ دەست پێكردنەوەی راوی ماسی خەڵكانێكی زۆر كاریان راوكردنە و بڕی ماسی زیاد دەكا و نرخەكەیشی دادەبەزێتەوە، چونكە هەركات بەرهەم زیاد بوو نرخیش دادەبەزێت.\nمحەمەد جاف، فرۆشیاری بەكۆی ماسییە بە "وشە"ی راگەیاند، خواست لەسەر ماسی كەم بووەتەوە، پێشتر رۆژانە یەك تۆن و نیو ماسیمان لای ماسی فرۆشەكان ساغ كردەوەتەوە، بەڵام ئەوە چەند رۆژێكە بەشێوەیەكی بەرچاو دابەزیووە و رۆژێكی وەك ئەمڕۆ كەمتر لە 100 كیلۆ ماسیم داگرتووە و داومە بە ماسی فرۆشەكان.\nروونی كردەوە، ئێستە كیلۆی ماسی لەسەر حەوزەكانەوە بە حەوت هەزار تا هەشت هەزار و 500 دینارە دەچێتە شارەكان، هەركات راوی ماسی دەست پێ بكاتەوە ئەوكات كاریگەری لەسەر نرخیش دەبێت، بەڵام ماسی حەوز ئێستە گرنگی و تایبەتمەندی خۆی هەیە، چونكە كەسانێك هەن حەز بە ماسی رووبار ناكەن، بەهۆی ئەوەی بۆنی دێت و خەڵكی ئێمەیش زۆر لەسەر ئەو بۆنە رانەهاتووە، بە پێچەوانەی ماسی حەوز كە هیچ بۆنێكی نییە.\nشایەنی باسە هەرێمی كوردستان بۆ گۆشتی ماسی پێویستی بە زیاتر لە 20 هەزار تۆنە، بەرهەمی پڕۆژەكانی ناوخۆیش زیاتر لە شەش هەزار تۆن دەبێت، ئەمەیش وا دەكات بۆ پڕكردنەوەی پێویستی ناوخۆ پشت بە هاوردەكردنی ماسی ببەستێت.


ئاوی بەكارهاتووی ئێران هەڕەشە لە عیراق دەكات – Knwe.org\nسەرەکی » ئابووری » ئاوی بەكارهاتووی ئێران هەڕەشە لە عیراق دەكات\nسوێر و ژەهراویە\nبەربەستێكی گڵینی داخوراو بەدرێژایی 80 كیلۆمەتر درێژبۆتەوە كە زەوییەكانی بەسرە لەدەروازەی شەلامچەوە تا كێڵگەی مەجنون لە باكووری بەسرە لەهاتنی ئاوی سوێری بەكارهاتووی ئێران دەپارێزێت كە لەچەند ساڵی رابردوودا دەریاچەیەكی گەورەی دروست كردووە.\nزەوییە كشتوكاڵییەكان لەناوببات\nچەند پسپۆڕێك لەپارێزگای بەسرە هۆشداریان داوە لە هەرەسهێنانی تەواوی ئەو بەربەستە گڵینەی دەكەوێتە سەرسنووری نێوان عیراق‌و ئێران ئەویش لەئەنجامی بەرزبوونەوەی ئاستی ئاوی بەكارهاتووی ئێران‌و نزمبوونەوەی خاكی عیراق‌و نەبوونی بەربەستی رووەكی كە رێگری لەهەڵكردنی ئەو بایە بكات كە بەتوندی پاڵ بە ئاوەكەوە دەنێت.\nبەربەستەكە لەزیاتر لە 50 كیلۆمەتردا چەند كەلێنێكی تێكەوتووە‌و ئاویان لێوە دێتەژوورەوە، لەكاتی هەرەسهێنانیشیدا ئەوا دەبێتە هۆی ئەوەی ئاوی بەكارهاتووی ئێران ناوچەكانی خۆرهەڵاتی بەسرە رابماڵێت‌و زەوییە كشتوكاڵییەكان لەناوببات‌و ئاوی شەتولعەربیش پیس بكات، ئەمە جگە لە نقومكردنی ئەو زەویانەی لەلایەن كۆمپانیا نەوتییەكانەوە بەكاردەهێنرێن.\nعەلا بەدران نەقیبی ئەندازیارانی كشتوكاڵی لە بەسرە بۆ ماڵپەڕی (نیقاش) دەڵێت:»ئەو رێوشوێنانەی بۆ چارەسەركردنی ئەم كێشەیە گیراونەتەبەر كاتین، ئەویش لەبەر كەمی تواناكان كە كاریگەری لەسەر بەردەوامبوونی كارەكانی چاككردنەوە داناوە».\nبێ چارەسەر ماوەتەوە\nوتیشی: «كەموكوڕی هەیە لەدابینكردنی سووتەمەنی بۆ ئەو ئامێرانەی كار لە تەواوكردنی بەربەستە گڵینەكەدا دەكەن كە بەهۆیەوە لە سێ ساڵی رابردوودا قۆناغی مەترسیمان تێپەڕاند، بەڵام هێشتا كێشەكە هەر ماوە، هەروەك لایەنی ئێرانیش دەستپێشخەری نەكردووە لە گرتنەبەری هیچ رێوشوێنێك لەلای خۆیەوە بۆ كەمكردنەوەی كێشەكە».\nبەدران پێیوایە ئەوەی كێشەكەی ئاڵۆزتر كردووە ئەوەیە حكومەتی خۆجێی دەسەڵاتی پێویستی نییە بۆ قسەكردن لەگەڵ دەوڵەتانی دراوسێ سەبارەت بە كێشە سنوورییەكان. روونیشی دەكاتەوە: گفتوگۆكان تەنیا لەڕێی وەزارەتی دەرەوەی عیراقەوە دەبن كە نزیكەی شەش ساڵە لەو كێشەیە ئاگاداركراوەتەوە، تائێستاش ئەم دۆسێیە لە ژوورەكانیدا ماوەتەوە بەبێ ئەوەی بجووڵێندرێت، هەروەك هەستمان بە هیچ هاوكارییەكی حكومەتی فیدراڵی نەكردووە لە پێشكەشكردنی هاوكاری بۆ چارەسەركردنی ئەم بابەتە مەترسیدارە.\nداخورانی بەربەستە گڵینەكە\nسەبارەت بە خۆبەدوورگرتن لە مەترسی ئاوی بەكارهاتووی ئێران لەسەر زەوییەكانی بەسرەش دەڵێت: «چارەسەرەكەی لە بنیاتنانی بەربەستێكدایە بە مواسەفاتی ئەندازەیی‌و تەكنیكی دروست، چونكە ئەگەر رێكەوت رۆڵی نەبووایە لەوەی هەردوو وەزیری نەوت‌و گواستنەوە لە پارێزگای بەسرەن لەم خولەی ئێستادا كە بابەتەكە بووە جێی بایەخی تایبەتیان‌و فەرمانیاندا بە كادرانی هەردوو وەزارەت تا بەپەلە جووڵە بكەن، ئەوا ئاو تەواوی خۆرهەڵاتی پارێزگاكەی رادەماڵی».\nئەنجومەنی پارێزگای بەسرەش لەپێنجی تشرینی دووەمی ساڵی 2017دا لیژنەیەكی بەپەلەی لە لایەنە پەیوەندیدارەكان پێكهێنا بۆ چارەسەركردنی داخورانی بەربەستە گڵینەكە، دانیشی بەوەدا نا كە كارەكانی چاككردنەوە رووبەڕووی هەندێك بارگرانی لۆجستی بوونەتەوە.\nمورتەزا شەحمانی سەرۆكی لیژنەی دەروازە سنوورییەكان لە ئەنجومەنەكە گەشبینییەكی ئاگایانەی پیشاندا‌و ریاگەیاند: «لەحاڵەتی بەردەوامبوونی كاركردن بەبێ وەستان‌و گرفت، ئەوا كارەكانی چاككردنەوە لەماوەی كەمتر لەدوو مانگدا تەواو دەبن‌و توندی مەترسییەكان كەم دەبێتەوە».\nهاوكات فەیسەڵ عەبدولقادر نوێنەری فەرمانگەی سەرچاوەكانی ئاو لەپارێزگاكە روونیكردەوە: كادرانی هاوبەشی سەرچاوەكانی ئاو‌و پارێزگا‌و بەندەرەكان‌و كۆمپانیای نەوتی عیراق لەگەڵ توانای هێزە ئەمنییەكان چاككردنەوەی مەودای 1150 مەتریان لەكۆی زیاتر لە 11 كیلۆمەتری زیان بەركەوتوو لە بەشەكانی بەربەستەكە تەواو كردووە.\nزیانەكانی ئاوی بەكارهاتووی ئێران\nجەواد ئیمارە ئەندامی ئەنجومەنی پارێزگای بەسرەش بە ماڵپەڕەكەی وت: «پێشتر رێككەوتنێك لەگەڵ لایەنی ئێرانی كراوە بۆئەوەی لایەنی بەرامبەر كەناڵێك بۆ رەوانەكردنی ئاوە بەكارهاتووەكە بەرەو دەریا دروست بكات، بەڵام ئەوەی رێككەوتنی لەسەر كراوە تا ئەمڕۆش جێبەجێ نەكراوە».\nلە لێدوانێكی پێشتریشدا سەرچاوەیەك لە كونسوڵگەری ئێران لە بەسرە ئەوەی رەتكردەوە ئێران ئاوی بەكارهاتوو لەڕێی رووباری كارونەوە فڕێبداتە نێو شەتولعەرەبەوە، ئاماژەی بۆ ئەوەش كرد كە راستەڕێی رووباری كارون دەبێتە هۆی ئەوەی ئاوی بەكارهاتوو بەرەو دەریا بڕوات نەك بەرەو ئاوی عیراق.\nكازم غەیلانی توێژەری ژینگەیی مەوداكانی كێشەكە پوخت دەكاتەوە‌و دەڵێت: «زیانەكانی ئاوی بەكارهاتووی ئێران گەورەن‌و دەرهاویشتەی كێڵگە تایبەتەكانی بەخێوكردنی ماسی‌و كێڵگە گەورەكانی شەكرن‌و قەبارەشیان زۆر گەورەیە».\nئەو بۆ «نیقاش»ی روون كردەوە: «لێكۆڵینەوەم لە وێنەی مانگە دەستكردەكان كردووە‌و دەركەوتووە ئەو ئاوە بەكارهاتووە لە كێڵگەكانی ماسی‌و شەكرەوە دروست بووە، كاتێك بەرهەمی قامیشی شەكریان دەبێت ئاوی كێڵگەكان بەتاڵ دەكەن كە هەڵگری دژەمێرو‌و كەڕووە‌و بۆ دوورمەودا زۆر ژەهراویە‌و كۆبوونەوەی لە لەشدا دەبێتە هۆی نەخۆشیە شێرپەنجەییەكان، ئەمە جگە لە ئاوی پاشماوەی كارگەكان كە بریتیە لە ماددەی دروستبوو لە ئەنجامی پرۆسەی كارگەكانی پترۆكیمیاوی‌و پاڵاوگەی عەبادان‌و كارگەكانی پلاستیكی ئێران».\nوتیشی: «هاتنی ئاوی بەكارهاتووی ئێران كاریگەرییەكی راستەوخۆی هەیە كە ئەویش رژانیەتی بەرەو شەتولعەرەب كە بەرپرسە عیراقییەكان یاخود میدیای خۆجێی باسیان نەكردووە، هەروەك كاتی كردنەوەی رووباری كارون كە دەڕژێتە شەتولعەرەبەوە هاوكاتە لەگەڵ بەردانەوەی ئاوە بەكارهاتووەكە بۆ بەتاڵكردنی ئاوی پیس لەزەوی ئەو كێڵگانەی بەدرێژایی وەرزی هاوین دایپۆشراون، هاوكات مەترسیشمان هەیە لە كاریگەری ناڕاستەوخۆی هەرەسهێنانی بەربەستەكە كە پاشماوەكانی جەنگی عێراق ئێران لە مین‌و تەقەمەنی بەرەو كەنارەكانی عیراق بهێنێت».\nخراپی ئیدارەدانی دابەشكردنی ئاو\nعەلا بەدران نەقیبی ئەندازیارانی كشتوكاڵی دەڵێت: «كێشەی كەمی ئاوی هاتوو بۆ بەسرە بەهۆی خراپی ئیدارەدانی دابەشكردنی ئاو‌و بوونی هەندێك زیادەڕەوی لەلایەن چەند پارێزگایەكەوە لەسەر بەشی پارێزگاكانی دیكە دروستبووە كە رێككەوتنی لەسەر كراوە».


کوژرانی ١٣ عەسکەری تورک لە ٢٤ کاتژمێری ڕابردوودا | مەسعوود مەناف|Masoud Manaf\nماڵه‌وه > NNSROJ\t> کوژرانی ١٣ عەسکەری تورک لە ٢٤ کاتژمێری ڕابردوودا\nکوژرانی ١٣ عەسکەری تورک لە ٢٤ کاتژمێری ڕابردوودا\nNNSROJ: زانرا کە لە ئاکامی شەڕ و پێکدادانەکانی ٢٤ کاتژمێری ڕابردوودا، هەریکەم ١٣ چەکداری سوپای تورکیا کوژراون و ٤ی تر بریندار بوونە.\nپاشنیوەڕۆی ڕۆژی چوارشەممە ١٩ی ئاگۆست، مینێکی چێنراو لەسەر ڕێگەی سێرت بۆ شیروانی باکووری کوردستان به کاروانێکی سەربازی سوپای تورکیادا تەقییەوە و ئاکامدا ٨ سەرباز کوژران و هەژمارێکی تریش بریندار بوون.\nپاشنیوەڕۆی سێشەممە ١٨ی ئاگۆستیش، لە لیجەی ئامەد شەڕ لە نیوان سەربازانی سوپای تورکیا و گەریلاکانی پەکەکەدا هاتبۆ ئاراوە و لە ئاکامدا هەژمارێک سەباز بریندار ببوون. ئەمڕۆ ڕاگەیاندرا کە ٤ لەو سەربازانە، بە هۆی سەختی برینەکانیانەوە گیانیان لەدەست داوە.\nهاوکات لەگەڵ درێژەی شەڕ و تێکهەڵچوونەکان، نزیک بە ١٠٠ ناوچەی باکووری کوردستان وەک هەرێمی سەربازی ڕاگەیاندراون و هاتووچۆی خەڵکی سڤیل، ئاژەڵدار و وەرزێر و گەشتیار بۆ ئەم شوێنانە قەدەخەیە. شوێنە قەدەخەکراوەکان زۆربەی چیا و دەشت و دۆڵەکانی ئامەد، ئاگری، ئەرزەڕووم، شڕناخ، جۆڵەمێرگ، مێردین، عەنتەپ، سێرت، چەولیک و دەرسیم دەگرنەوە.\nلە لایەکی ترەوە باس لە درێژەپەیداکردنی شەڕ لەناوەندی شەمزینان دەکرێ. شەڕێک کە بەهۆیەوە سەدان هاووڵاتیی مەدەنی لە ئاکامیدا کۆچبەری شارەکانی تری باکوور و ناوچە سنوورییەکانی باشووری کوردستان بوونە.\nلە ناوچەی شەنکایای سەر بە ئەرزەڕوومیش شەڕێک قەوماوە کە لە ئاکامیدا جەردەوانێک کوژراوە و سەربازێک بریندار بووە. لە بەتلیس و شەمزینانیش ٣ سەربازی تری تورک بریندار بوونە کە دەگوترێ ڕەوشی تەندروستی یەکیان خراپە.\nهەر لە ماوەی ٢٤ کاتژمێری ڕابردوودا لانیکەم ٣ کەسی سڤیل لە سیلوانی ئامەد و گمگمی مووش کوژراون.\nمێدیاکانی باکووری کوردستان دەڵێن هەژماری کوژراوان هەریکەم ٥ کەسە و سەرجەمیان هاووڵاتییانی مەدەنی کوردن.\nشایانی باسە کە لە ماوەی کەمتر لە یەک مانگی ڕابردوودا و بە گوێرەی مێدیاکانی تورکیا، تا ئێستا زیاتر لە ٥٠ سەربازی تورک کوژراون و زیاتر لە ١٠٠ی تر بریندار بوونە. لە ناو کوژراو و برینداراندا چەند ئەفسەری پلەداریش دەبینرین.\nشیمانە دەکرێ هەر لەو ماوەیەدا هەژمارێک لە گەریلاکانی پارتی کرێکارانی کوردستانیش گیانیان لەدەست دابێ بەڵام تا ئێستا زانیارییەکی ڕوون سەبارەت بەو هەژمارە لەدەستدا نییە.\n20 ئاب 2015 له 00:35\nDiyarbakır ve Hakkari’de 24 terörist öldürüldü\n19 Ağustos 2015 14:41 (Son güncelleme 19 Ağustos 2015 23:58)\nDiyarbakır ve Hakkari’de güvenlik güçlerinin sürdürdüğü operasyonlarda 24 terörist etkisiz hale getirildi.\nHakkari’nin Şemdinli ilçesi girişinde 5 gün önce yol kesip hendek açan teröristlere yönelik operasyon sürüyor.\nİmam Fırat’ın tedavisi sürüyor\n20 ئاب 2015 له 00:36\n“4 gündür 80 kişi bodrumda aç susuz yaşıyor”\n20 ئاب 2015 له 01:19\n40 günde 43 şehit\nPKK’nın 7 Temmuz ve 15 Ağustos tarihleri arasında yaptığı saldırılarda 43 asker, polis ve korucu şehit edildi, en az 160 kişi yaralandı.\n16 Ağu 2015 Güncelleme 10:49 TSİ | Konular PKK, Türkiye\nŞehit Jandarma Uzman Çavuş İbrahim Taş’ın cenazesi Şanlıurfa’nın Harran ilçesinde toprağa verildi. [Fotoğraf: AA]\nPKK’nın son 40 gündeki saldırılarında asker, polis ve korucuların aralarında bulunduğu 43 güvenlik görevlisi şehit edildi, 13 kişi yaşamını yitirdi. En az 160 kişi yaralandı.\nKCK’nın Temmuz ayı başında “Barajlar ve baraj inşasında kullanılan araçların hedef alınacağını” açıklamasının ardından PKK ile gençlik yapılanması YDG-H başta Doğu ve Güneydoğu Anadolu bölgeleri olmak üzere ülke genelinde saldırılarda bulundu.\nAnadolu Ajansı’nın derlediği bilgilere göre 7 Temmuz-15 Ağustos’taki PKK saldırılarında, Malazgirt Jandarma Komutanı Binbaşı Arslan Kulaksız ile Sultanbeyli’deki Fatih Polis Merkezine yönelik bombalı saldırının ardından çıkan çatışmada şehit olan Bomba İmha ve İnceleme Şube Müdürü Beyazıt Çeken’in de aralarında bulunduğu 43 güvenlik görevlisi (asker, polis ve korucu) şehit edildi. Biri İran uyruklu 13 kişi hayatını kaybetti, 3’ü İran uyruklu en az 160 kişi yaralandı.\nHakkari’nin Yüksekova ilçesinde şehit olan Jandarma Astsubay Üstçavuş Dursun Taştiken’in Konya’nın Doğanhisar ilçesindeki cenaze töreni.\n129 araç ateşe verildi\nPKK’lılarca çoğunluğu tırdan oluşan en az 129 araç ateşe verildi. Çatışmalarda 43 PKK’lı öldü, 9’u yaralı ele geçirildi. Birçok köprü havaya uçuruldu ve yol kapatıldı.\nBüyük bölümü PKK ve gençlik yapılanması YDG-H’ye olmak üzere DAEŞ ve DHKP-C’ya yönelik pek çok ilde gerçekleştirilen operasyonlarda, 24 Temmuz’dan bu yana bin 896 kişi gözaltına alındı ve bunlardan 413’ü tutuklandı.\nکوژرانی ١٣ عەسکەری تورک لە ٢٤ کاتژمێری ڕابردوودا | كوردی پۆست\n“شارەدارەکانم قۆڵبەست بکەن، خۆسەری ڕادەگەیەنم” کۆبوونەوە نائاساییەکەی پارلەمانی کوردستان بۆ کاتێکی نادیار دواخرا


لائیحه‌ی داخوازیه‌کانی فیدراسیۆن بۆ رۆژی جیهانی په‌نابه‌ران – فیدراسیۆنی سه‌راسه‌ریی په‌نابه‌رانی عێراقی\nifir web حوزه‌یران 21, 2018\tماڵه‌وه Leave a comment 262 Views\nسیاسه‌تی که‌مپسازی ودابڕانی په‌نابه‌ران له‌کۆمه‌ڵگا کۆتایی پێبهێنن”\n٢٠ حوزەیزانی هەموو ساڵێک رۆژی جیهانی پەنابەرانە، که له‌لایه‌ن ریکخراوه‌کانی نه‌ته‌وه‌یه‌کگرتووه‌کانەوە لە ساڵی 1951 وە به”رۆژی جیهانی په‌نابه‌ران” ناسراوه. ئەم رۆژە له‌سه‌راسه‌ری دونیادا له‌لایه‌ن رێکخراوه‌کانی به‌رگریکار له‌مافه‌کانی په‌نابه‌رانه‌وه به‌رز راده‌گیریت. ئه‌گه‌ر چاوێک بە ئالۆگۆره‌کان و رووداوەکانی ئه‌م چه‌ند ساڵه بخشێنین… لێشاو‌ی گه‌وره‌ی هه‌لهاتوانی ده‌ستی جه‌نگ و نائارامی، پێشێلکردنی مافه‌کانی په‌نابه‌ران وپه‌یره‌ویکردن له سیاسه‌تێکی سه‌راسه‌ری له‌دژی په‌نابه‌ران که له‌دیپۆرتکردنه‌وه‌ی په‌نابه‌ران و زه‌خت وگوشارهێنان بۆیان دەبینین. توندکردنه‌وه‌ی سنوره‌کان و چاونوقاندن له ئاستی تراژیدیای مه‌رگی به‌کۆمه‌لی په‌نابه‌ران و لێگرتنه‌وه‌ی پێداویستیه‌کانی ژیان و زیندانیکردن و راگرتنی سالانێکی زۆر له‌که‌مپی په‌نابه‌ری و ناچاکردنیان به خۆکوشتن، روداوگەلێکی دڵهەژێنن. پەنابەران رووبه‌رووی نه‌خۆشی ده‌رونی و بەناچار سپاردنی چاره‌نوسیانن به‌چه‌ندین ده‌سته و تاقمی چه‌کداری و حکومه‌تی که شتیکیان بۆ کۆمه‌ڵگەکانیان پێ نیه جگه له‌سه‌رکوت و کوشتن ومالویرانی و ئاواره‌یی وده‌ربه‌ده‌ری نه‌بێت. هەموو ئەو مەرگەساتانە گۆشه‌یه‌کی واقعی تاڵمان نیشان ده‌دات، که ئه‌م حکومه‌تانه له‌سه‌رو هه‌موو پیوانه نیوده‌وڵه‌تیه‌کان و بریارنامه‌یه‌ک که خۆیان ئیمزایان لێداوه له‌باره‌ی مافه‌کانی په‌نابه‌ر ومافه‌کانی مرۆڤەوە، ژێر پێده‌نێن.\n٢٠ حوزەیزان، 67 ساڵ به‌سه‌ر جارنامه‌ی مافه‌کانی په‌نابه‌راندا تێپه‌ر ده‌بێت، به‌ڵام ده‌بینین هێشتا دیارده‌ی په‌نابه‌ری بەشێوەیەکی بەرفراوان به‌رده‌وامه‌و درێژه‌ی هه‌یه، له‌ژێر سایه‌ی کێشمه‌کیش و پیشبرکێی ئینسانکوژی ده‌ولەته زلهیزه‌کانی دونیا و هاوپەیمانە ناوچه‌ییه‌کانیان له ده‌سته‌وتاقمی کۆنه‌په‌رستی قه‌ومی و ئاینی و تایفییەکاندا، تەنها لە پێناو باڵادەستی و کەڵەکەی سەرمایەو دزینی دەستی کاری هەرزانی چینی کرێکاردا، ژیانی ملیۆنەها ئینسانیان خستۆتە تونێلی جەنگ و کوشتار و نائارامیەکی سەرسورهێنەرەوە. ئەمرۆ بەشێکی بەرینی دونیا شانۆی جه‌نگ و کوشتاری به‌کۆمه‌ل وتراژیدیا و کرده‌وه‌ی تیرۆریستی و ته‌قاندنه‌وه‌و داباراندنی بۆمب و وێرانکردنی شوێنی کارو ژیانی ئینسانەکانە… بەو هۆیەشەوە شەپۆلی راکردن لەدەست جەنگ و نائەمنی، ئۆردوی راکردوان و ژیانی پەنابەرێتی ناچاریی کردۆتە دێوەزمەی سەر ژیانی بەشێکی بەرین لە خەڵکی هەژارو نەدار.\nهه‌ر له‌م ولاته ئه‌وروپاییانه‌ی که خۆیان به‌لانکی دیمکراسی و مافی مروڤ له قه‌له‌می ده‌ده‌ن، مافه‌کانی په‌نابه‌ران که به‌رهه‌می خه‌باتی خه‌لکی کریکارو زه‌حمه‌تکیشەو بە خەباتی ئەوان به‌ده‌ستهاتوه ده‌یان هه‌زار ئینسان مافی خویندن وکارکردن وهاتوچۆیان لێ قه‌ده‌غه‌یە. هەزاران پیاو ناچار بەکاری قورس لەکێڵگە وبیناسازی و شەوکاریدا کردووە. هەزاران ژن لە کاری نێو ماڵ ولەشفرۆشی تێوەگلاون و سەدان مناڵ هیچ ناسنامەو مافێکیان نیە. به ده‌یان ئینسان ته‌مه‌نی هه‌ره‌تی لاویتیان له گرتوخانه ده‌ستبه‌سه‌رکان به‌سه‌ر ده‌به‌ن وه‌یان توشی نه‌خۆشی ده‌رونی هاتوون یان له‌گه‌ل سیاسه‌تی دیپۆرتکردنه‌وه به‌ره‌و روون. جگه لەوانە مەیلی ڕەگەزپەرستی و هه‌لاواردن وبێڕێزی بەئینسانی پەنابەر له‌لایه‌ن بالی راستی ئه‌م حکومه‌تانه‌ی ئه‌وروپاوه پەرەی پێدراوە، و ته‌نانه‌ت ده‌کرینه که‌ره‌سه‌ی داشکاندنه‌وه‌ی قه‌یران و کیشمه‌کیشه‌کانی باله‌کانی نیو ده‌سه‌لات و په‌لامارو هیرشه ڕاسیستی و فاشیستیه‌کان.\nهه‌وال و راپۆرتی ئاژانسه مرۆییه‌کان پڕن له‌و پێشلکاری و توندوتیژیانه‌ی که له که‌مپه‌کان دژی ژنان و منالان و هاوسه‌رگیری منالان و گیچه‌لی سیکسی و له‌شفرۆشیه‌ک که رووبه‌رووی په‌نابه‌ران ده‌بیته‌وه، جگه له نه‌بوونی که‌مترین ستانداردی سه‌لامه‌ت وئاسایش تیادا، هه‌ر له راپۆرتی رێکخراوی نیوده‌وله‌تی کۆچ (IOM)دا هاتوه:\nله‌سه‌ره‌تای سالی 2018 تائیستا واته له 91 رۆژدا 14651 که‌س به ڕێگای ده‌ریایی گه‌یشتونه‌ته ئه‌وروپا وه 498 په‌نابه‌ر خنکاون له‌سه‌دا 42 له‌ڕێگای ئیتالیاوه بووه، هه‌روه‌ها ئه‌و ریژه‌یه‌ی تر له ڕێگای ئیسپانیا، یۆنان، قوبرسەوه بووه. رێكخراوی نیوده‌وڵه‌تی کۆچ ده‌ڵێن”له‌سه‌ره‌تای ئه‌مساڵه‌وه 33 هه‌زارو 400 كۆچبه‌ر له‌ڕێگه‌ی ده‌ریای ناوه‌ڕاسته‌وه گه‌یشتونه‌ته وڵاتانی ئه‌وروپا، له‌سه‌ره‌تای ئه‌مساڵه‌وه 785 په‌نابه‌ر له ئاوه‌كانی ده‌ریای ناوه‌ڕاستدا خنكاون یان بێسه‌روشوێن بوون و 45 په‌نابه‌ریان له سنوری ئاوه‌كانی نێوان یۆنان و توركیادا خنكاون یان بێسه‌روشوێن بوون.\nبه‌پێی ئاماری رێکخراوه‌که‌مان، فیدراسیۆنی سه‌راسه‌ری په‌نابه‌ران عیراقی، له ئه‌یلویلی 2017وه 30 ته‌رمی په‌نابه‌ر که 26 كه‌سیان له‌ده‌ریا خنکاون به‌شیکیان و به‌هۆی سه‌ختی ژیانی په‌نابه‌رییەوه خۆکوژیان کردووه ته‌رمه‌کانیان نیراوه‌ته‌وه هه‌رێمی کوردستان، جگه له گێرانه‌وه‌ی 287 په‌نابه‌ر که له‌لایه‌ن حکومه‌تی تورکیاوه دیپۆرتی سوریا کرانه‌وه زۆربه‌یان هاولاتی هه‌ریمی کوردستان بوون.\nفیدراسیۆنی سه‌راسه‌ری په‌نابه‌رانی عێراقی له‌روانگه‌ی ناسنامه‌ی ئینسانی ومافه‌کانی ئینسانه‌وه، بێگویدانە هه‌رجۆره ناسنامەیه‌کی قەومی و دینی و تایفی و رەگەزییەکان، مافی ئینسان به‌مافێکی جیهانداگر ده‌زانیت و بەرەسمیان دەناسێت. فیدراسیۆن مافه‌کانی په‌نابه‌ران به سه‌ره‌تاییترین مافیک ده‌زانیت که پیویسته په‌نابه‌ران لێی به‌هره‌مه‌ندبن، پیویسته بوار بۆ خه‌لاقییەت و توانای ئینسانی بدریت و کۆتایی به‌سیاسه‌تی دابراندن وئایزۆله‌کردن وکەمپسازی په‌نابه‌ران بهێنرێت. فیدراسیۆن یه‌کیتی ئەو‌روپا ورێکخراوی نه‌ته‌وه‌یه‌کگرتووه‌کان، به‌رپرس ده‌کات به‌رامبه‌ر ئه‌و توندوتیژی وپیکدادان و وپه‌لاماردانی په‌نابه‌ران که‌یه‌خسیری ژیانی ئاواره‌یی وده‌ربه‌ده‌ری که‌مپه‌کانن وداوای مافی په‌نابه‌ری و هاولاتی بوون وگویزانه‌وه‌یان بۆ نیوکۆمه‌لگە ئه‌وروپیه‌کان ده‌کات.\nهاوکات بانگه‌وازی به‌ره‌ی ئازادیخوازی ومه‌ده‌نیه‌تی کۆمه‌ڵگە و دونیای شارستانیه‌ت و ئینسانی و هیزی ملیونی چه‌پ وکرێکاران و ئازادیخوازان ده‌کات که کۆمەڵگە بەقازانجی گێرانەوەی ئەمنیه‌ت و پێکەوه ژیان و تۆله‌رانس ڕێک بخاتەوەو په‌رچه‌می خه‌بات لەپێناو مافی هاولاتی یەکسان و بەرگری لە مافی هەڵهاتن وئەمنییه‌ت وحورمەتی ئینسانی پەنابەر بلند ڕابگرێت.\nفیدراسیۆنی سه‌راسه‌ری په‌نابه‌رانی عێراقی له‌رۆژی جیهانی په‌نابه‌راندا لیستی ئه‌م داواکاریانه به‌رووی ئیمزاکه‌رانی لائیحه‌ی مافه‌کانی په‌نابه‌ران به‌رز ده‌کاته‌وه:\nفیدراسیۆنی سەراسەری پەنابەرانی عێراقی بێوچان ڕۆڵی خۆی لەپێناو هه‌لوه‌شاندنه‌وه‌ی سیاسه‌تی که‌مپسازی و دژبه راگرتنی په‌نابه‌ران له گرتوخانه ده‌ستبه‌سه‌ره‌کان و دیپۆرتکردنه‌وه‌یان و له‌دژی راسیزم و جیاکاری و کویله‌کردنی ئینسانه‌کان ومافی هاولاتی یه‌کسان تیده‌کوشیت، هاوکات بۆ به‌رگریکردن له لیستی ئه‌م داواکاریانه به‌ته‌واوی تواناوه به‌رده‌وام ده‌بێت ودڵنیایه لەم رێگه‌یه‌دا ته‌نها نییه‌و رێکخراوه‌کانی داکۆکیکار له په‌نابه‌ران بانگه‌واز ده‌کات بۆ پشتیوانیکردن له‌م داواکاریانه.\nفیدراسیۆن سه‌راسه‌ری په‌نابه‌رانی عێراقی\nPrevious لەدژی دیپۆرتی پەنابەران بۆ سوریا نارەزایەتی دەربڕن\nNext له‌هه‌وڵێکی لی نه براوانه‌دا فیدراسیۆن ژنێکی په‌نابه‌ری له دیپۆرت ڕزگارکرد


مانشێت – پەڕە 142 – Knwe.org\nسەرەکی » مانشێت (پەڕە 142)\nدەرگامان بۆ گفتوگۆ لەگەڵ هەموو لایەنەکاندا واڵایە\n07/08/2018\tمانشێت, هەواڵ\nدوێنێ لەهەولێر، وەفدی مەكتەبی سیاسیی یەكێتی‌و پارتی، كۆبوونەوەو تاوتوێی چەند پرسێكیان كرد. دوای كۆبوونەوەكەش، سەعدی ئەحمەدی پیرە وتەبێژی مەكتەبی سیاسیی (ی.ن.ك) لەكۆنگرەیەكی رۆژنامەوانیدا رایگەیاند: لەكۆبوونەوەكەدا باسی دۆخی ئەمنی‌و بژێویی خەڵك كرا، لەوڕووەشەوە تەئكیدكرایەوە لەهەوڵدانی زیاتر بۆ خێراتر پێدانی مووچە‌و خزمەتگوزارییەكانیش باشتربكرێن. هەروەك باسی خۆئامادەكردن بۆ گفتوگۆ لەسەر پێكهێنانی حكومەتی عیراق لەبەغدا كرا، بەتایبەتی دوای دەرچوونی ئەنجامەكانی هەژماركردنی دەنگەكان بەدەست، كە ...\n06/08/2018\tراپۆرت, مانشێت\nلێدوانە جیاجیاكان لە بارەی پێكهێنانی كابینەی نوێی حكومەتی عیراقەوە بەردەوامە و لێدوانەكان گەیشتوونەتە ئاستی بڵاوكردنەوەی ناوی كاندید بۆ پۆستی سەرۆك وەزیرانی نوێی عیراق. هۆكارەكانی نەگەیشتنە رێكەوتن لەوبارەیەوە، جاسم محەمەد جەعفەر ئەندامی خولی پێشووی ئەنجومەنی نوێنەرانی عیراق لە لێدوانێكدا كە كەناڵەكانی راگەیاندن بڵاویانكردۆتەوە، دەڵێت: بە هۆی تەواونەبوونی ژماردنەوەی دەستیی دەنگەكان و ئەو ململانێیەی لەسەر پۆستە باڵاكان هەیە، هێشتا رێكەوتنە سیاسییەكان بۆ ...\nقوباد تاڵەبانی:هیچ كەسێك لە سەرووی یاساوە نییە\n06/08/2018\tمانشێت, هەواڵ\nدوێنێ قوباد تاڵەبانی جێگری سەرۆك وەزیرانی هەرێمی كوردستان، سەردانی دادگای سلێمانی كردو لەگەڵ سەرۆكی دادگاو ژمارەیەك لە دادوەران كۆبۆوە. پاشان لەكۆنگرەیەكی رۆژنامەوانیدا قوباد تاڵەبانی رایگەیاند: بە ئەلیكترۆنیكردنی سەرجەم كارەكانی دادگای سلێمانی، قۆناغێكی گرنگەو بەم شێوەیەش كاتێكی زۆر بۆ هاووڵاتیان دەگەڕێتەو‌ەو كارەكانیان بە‌زوویی رادەپەڕێنن. جێگری سەرۆك وەزیرانی هەرێم وتیشی: ئێمە پشتگیریی دەسەڵاتی دادوەری و سەربەخۆیی دادگا دەكەین‌و ئەگەر سەربەخۆیی دادگا كارا ...\nخەڵاتی ״خانمی بەخشندە״ بەخشرایە هێرۆ ئیبراهیم ئەحمەد\n05/08/2018\tمانشێت, هەواڵ\nلەهۆڵی موزەخانەی سلێمانی، رێوڕەسمێكی شایستە بۆ رێزلێنان لە خاتوو هێرۆ ئیبراهیم ئەحمەد رێكخرا، لەپای هەوڵ‌و پشتیوانییەكانی بۆ موزەخانەی سلێمانی‌و پاراستنی مێژوو، كەلتوور و كەلەپووری كورد. لەرێوڕەسمەكەدا، كە دوێنێ بەئامادەبوونی ژمارەیەكی بەرچاو لەلێپرسراوانی حزبی‌و حكومی‌و رۆشنبیران، بەڕێوەچوو. د.دڵشاد مستەفا وتەیەكی پێشكەشكردو رۆڵی خاتوو هێرۆ ئیبراهیم ئەحمەدی بەرزنرخاند لەپشتیوانییە بەردەوامەكانی بۆ پاراستنی كلتوورو ئەدەب‌و هونەرو نۆژەنكردنەوەی ماڵی رۆشنبیرو ئەدیبـی كورد مامۆستا ئیبراهیم ...\nسه‌رۆك كۆمار: قه‌ره‌بووكردنه‌وه‌ی ئێزیدییه‌كان له رووی مادی و ده‌روونی و مه‌عنه‌وییه‌وه\nوتەبێژی مەکتەبی سیاسیی یەکێتی: پشتیوانیی تەواوی داواکارییەکانی ئێزیدییەکان دەکەین رۆژی 2/8/2018، له به‌غدا كۆنفرانسی تایبه‌ت به چواره‌مین ساڵڕۆژی كۆمه‌ڵكوژی ئێزیدیان، به‌ڕێوه‌چوو. له‌كۆنفرانسه‌كه‌دا د.فوئاد مه‌عسوم سه‌رۆك كۆمار وتارێكی پێشكه‌شكردو تێیدا گرنگیی به‌رده‌وامبوونی كارو هه‌وڵی نیشتمانی‌و نێوده‌وڵه‌تیی زیاترو جدیی دووپاتكرده‌وه، بۆ رزگاركردنی هه‌موو دیل‌و رفێنراوو به كه‌نیزه‌ك كراوانی هاونیشتمانیانی ئێزیدی‌و سووك كردنی باری خه‌م‌و مه‌ینه‌تیی ئاواره‌بووه‌كان‌و په‌له‌كردن له ئاوه‌دانكردنه‌وه‌ی ناوچه‌كانیان‌و قه‌ره‌بووكردنه‌وه‌یان‌و قه‌ره‌بووكردنه‌وه‌ی ...\nسه‌ردار سیامه‌ند مه‌خموری گــــۆزه شكاو ڕه‌زیــش ســوتا كڵاو با بردی و پێ هه‌ڵخزا مریشك خان چاوی له قاز كرد شوانیش هانای بۆ گورگ بـــرد دۆ و دۆشاو تێكه‌ڵ بــــه‌یه‌ك بوون گورگ و مه‌ڕ له پێستی یه‌ك بوون بووین به دۆستی فیله‌وانۆ په‌تیش پـچڕا لـــه‌و نێوانۆ وورچمان كرده دۆستی بـاخ و به‌ردمان گواسـته‌وه بۆ شاخ و له كه‌ر گه‌ڕاین ناڵیش نه‌بوو ...\nیەكەمە لەسەر ئاستی كوردستان و دووەمە لەسەر ئاستی عێراق\n03/08/2018\tمانشێت, هەواڵ\n– مۆزەخانەی سلێمانی لە 1961/7/14 دامەزراوە. – سه‌ره‌تا له باڵه‌خانه‌یه‌كی بچووك بوو له گه‌ڕه‌كی شۆرش (عه‌قاری). – یەكەم بەرێوەبەری خوالێخۆشبوو مامۆستا رەفیق فەتحوڵا بوو. – دوای چه‌ندین ساڵ له كاركردن ساڵی 1980 بینایه‌كی تایبه‌ت به مۆزه‌خانه‌ی بۆ دروستكرا له‌سه‌ر شاڕێی سالم كه تاكو ئێستا له‌و بینایه‌دا كاره‌كانیان ده‌كه‌ن. – بینای ئێستای مۆزه‌خانه‌كه له سه‌ر رووبه‌ری 6000 مه‌تر دوجا دروستكراوه و ...\nدیموكراتی له‌هیچ وڵاتێك پایه‌دارنابێت…\n03/08/2018\tمانشێت, وتار\nدیموكراتی له‌هیچ وڵاتێك پایه‌دارنابێت، ئه‌گه‌ر ژنان وه‌كو پیاوان به‌هه‌موو مافه‌كانی ئینسانی ئه‌م سه‌رده‌مه شادنه‌بن ئه‌م وتاره‌ی ره‌وانشاد مام جه‌لال، پێشتر له كوردستانی نوێ، ژماره (1818) ی رۆژی (9-3-1999) دا بڵاوكراوه‌ته‌وه, وه‌ك به‌شێك له ئه‌ده‌بیاتی مام و روانینی مام جه‌لال به مه‌سه‌له‌ی خه‌باتی ژنان و یه‌كسانی لەكۆمه‌ڵگادا جارێكی تر لێره‌دا بڵاوی ده‌كه‌ینه‌وه. خوشكانی خۆشه‌ویست‌و سه‌لار جه‌ژنتان پیرۆزبێت، جه‌ژنی (8)ی مارستان پیرۆزبێت. ...\n*هەڤاڵ ئەرسەلان بایز لە قۆناغە سەختەكاندا لێپرسراوێتی گەورەتری پێدراوە\n02/08/2018\tمانشێت, هەواڵ\n*هەڤاڵ قوباد تاڵەبانی كراوەتە سەرۆكی لیستی یەكێتی و هەمووان پشتیوانی دەبین ڕوونكردنەوەیەك لە نووسینگەی ڕۆژنامەوانی كۆسرەت ڕەسوڵ-ەوە چەند ڕۆژێكە لە چەند ماڵپەڕو تۆڕە كۆمەڵایەتییەكان دەنگۆی جیا جیا لەبارەی دانانی هەڤاڵ ئەرسەلان بایز بە سەرۆكی لیست بڵاودەكرێتەوە، لێرەوە ڕایدەگەیەنین كە دیاریكردنی هەڤاڵ ئەرسەلان بایز لەسەر پێشنیازی چەند هەڤاڵێكی مەكتەب سیاسی بووەو بەڕێزیان بۆ ئەم كارە ڕاسپێردرا، بەڵام باری تەندروستی ڕێگای نەدا ...\nوردبینی دووەمی دیلۆیت لەسەر نەوتی ھەرێم\nكۆمپانیای دیلۆیت راپۆرتی دووه‌می له‌باره‌ی كاری وردبینی له‌سه‌ر نه‌وت‌و گازی ھه‌رێم له شه‌ش مانگی دووه‌می 2017 دا بڵاوكرده‌وه. كۆمپانیای دیلۆیت رایگه‌یاندووه: بۆ ھه‌نارده‌كردن‌و به‌كاربردنی نه‌وت ھیچ به‌یانێكی نادروستیان به‌دینه‌كردووە له‌زانیارییه‌كانی ھه‌نارده‌كردن‌و به‌كاربردنی نه‌وت له‌ماوه‌ی نێوان 1 ی ته‌موزی 2017 تا 31 ی كانونی یه‌كه‌می 2017. هەروەها ھیچ به‌یانێكی نادروستیان به‌دینه‌كردووە له‌زانیارییه‌كانی فرۆشتنی نه‌وت‌و كۆی بڕی پاره‌ی وه‌رگیراوی مانگانه له‌و ماوه‌یه‌دا. ...\nلاپەرە 142 لە 180« سەرەتا...110120130«140141142143144\t»\t150160170...کۆتا »


شیعرییەتی ناو لە رۆمانی"دواهەمین هەناری دونیا"ی بەختیار عەلی دا\nSrwa Taher Ali 1\nAveen Asos Hama 2\n1 بەشی کوردی شارەزور , زانکۆی هەڵەبجە\n2 بەشی کوردی, کۆلێژی پەروەردەی بنەڕەت,زانکۆی راپەڕین\nشیعرییەتی دەق هەموو ئەو رەهەندو رێسایانە دەگرێتەوە، کە دەربڕینێک لە دەربڕینێکی تر جیادەکاتەوە و داهێنانی ئەدەبی تێیدا لە دایک دەبێت.لە بواری هونەری چیرۆک و رۆماندا،توێژەران کار بۆ ئەوە دەکەن بتوانن شیعرییەتی هونەری گێڕانەوە دەستنیشان بکەن.رەگەزە پێکهینەرەکانی رۆمان و بنیاتی گێڕانەوە لە رۆماندا مەودایەکی فراوانی هەیە،شیعریەتی رەگەزەکان و شیعرییەتی بەشە سەرەکییەکانی زمان و کەرەسەکانی دەربڕین زیاتر یارمەتیدەرە بۆ شارەزابوونی زیاتر لە بوونیادی رۆمان و شێوازی شیعری بوون و لایەنی فۆڕم وبنەما دەلالی و پێکهاتەییەکانی رۆمان،لەم روانگەیەوە دەقەکانی "بەختیار عەلی" لە چوارچێوەی هەڵبژاردنی کەرەسە زمانییەکاندا توانیویەتی شیعرییەت بەدەقەکانی ببەخشێت،بەتایبەت ئەو ناوانەی لە رۆمانەکانیدا بەکاریهێناون بەجۆرێکن، سیمایەکی شیعری و داهێنەرانەی خولقاندووە، کە جیای دەکاتەوە لە رۆماننووسەکانی تر، هەر ئەمەش وایکرد ئەم توێژینەوەیە بەناونیشانی( شیعرییەتی ناو لە "رۆمانی دواهەمین هەناری دونیا"ی بەختیار عەلی دا) ئامادە بکەین.توێژینەوەکە پێک دێت لە دوو بەش، بەشی یەکەم باس لە چەمکی شیعریەت و ناو لەرووی زمانەوانی و پەیوەندی شیعرییەت وزمانەوانی و رۆڵی ناو لەناو دەقی ئەدەبیدا دەکات، بەشی دووەم باس لە شیعرییەتی زمان دەکات لە رۆمانی "دواهەمین هەناری دونیا" و شیعرییەتی ناو و رۆڵی ناو لەپێکهاتنی وێنەی هونەری دەکات. لە کۆتایشدا چەند ئەنجامێک و لیستی سەرچاوەکان خراونەتە روو. ئەم توێژینەوەیە بە پێی رێبازی شیوازگەری کاری لەسەر چۆنیەتی شیکردنەوەی چەمکەکان و کارکردن لەسەر دەقی رۆمانی "دواهەمین هەناری دونیا"، کردووە.\nکتێبی کوردی :\n１-ئەرستۆ (هونەری شیعر). و:عەزیز گەردی. چاپخخانەی کەنج 2011.\n２- ئیدریس عبداللە. شێوازگەری.چاپخانەی دەریا، هەولێر، 2013 .\n３-ئەورەحمانی حاجی مارف، رێزمانی کوردی،مۆرفۆلۆژی،ب١،چاپخانەی کۆڕی زانیاری عێراق، بغداد،١٩٧٩.\n４-ئەورەحمانی حاجی مارف، وشە رۆنان لە زمانی کوردیدا،چ٢،چاپخانەی کۆڕی زانیاری کورد، بغداد، ١٩٨٧.\n５-بەسام قطوس،دەروازەیەک بۆ میتۆدەکانی رەخنەی هاوچەرخ،و:د. محەمەد تاتانی، چ١،چاپخانەی شڤان، سلێمانی، ٢٠١١.\n６- بەختیار عەلی،دواهەمین هەناری دونیا، چاپخانەی رەنج، سلێمانی، ٢٠٠٣.\n７- بوشرا کەسنەزانی،پڵۆت لە چیرۆکی کوردیدا ساڵی 1995-2005، سلێمانی 2012.\n８- جەبار جەمال غەریب، ئەو باڵندە فڕیوانەی کەزبڵن، چاپخانەی رۆژهەڵات، هەولێر،٢٠١١.\n９- حەمە مەنتک ، سیمۆلۆژیای ناونیشان ، چاپخانەی ڕۆشنبیر هەولێر2017.\n１０-سافیە محەمەد ئەحمەد، لادان لە شیعری هاوچەرخی کوردیدا،چاپخانەی حاجی هاشم،هەولێر، ٢٠١٣.\n１１-شاخەوان فەرهاد محەمەد، کورتیلە شیعر لە ئەدەبی هاوچەرخی کوردیدا، چاپخانەی ڕۆژهەڵات 2014.\n１２-عەبدولخالق یەعقوبی، دەنگی بلورینی دەق، چ١،؟ ؟ ، ٢٠٠٢.\n１３- عەبدوڵا پەشێو، دیوانی شیعری، چ١، سوید،٢٠٠٢.\n１４-عەبدوڵڵا سەراج . بەرەوئاستانەی ڕۆمان و گۆشەنیگاکان ، دەزگای چاپ وپەخشی سەردەم سلێمانی 2007.\n１５-محەمەد مەعروف فەتاح، لێکۆڵینەوە زمانەوانییەکان، چ١، چاپخانەی رۆژهەڵات، هەولێر،٢٠١٠.\n１６-محەمەد عەبدولکەریم ئیبراهیم، پێکهاتەی زمانی شیعری، چ١، چاپخانەی موکریان، هەولێر،٢٠١٢.\n１７-نعمان بوقرە،ئاڕاستەکانی زمانەوانی لە سۆسێرەوە تاچۆمسکی،و: نەریمان عەبدوڵا خۆشناو، چ١،چاپخانەی رۆژهەڵات،هەولێر،٢٠١٦.\n１８-نەجات حەمید ئەحمەد، بنیاتی شاراوە، چ١، دەزگای ئاراس، هەولێر،٢٠٠٨.\n１９-نەوزاد ئەحمەد ئەسوەد م ئەزمونی خوێندنەوەی چاند لاپەڕەیەکی ڕەخنەیی ، چاپخانەی کوردستان ، سلێمانی 2006.\n２０- نەریمان عەبدوڵڵا خۆشناو، بەشەکانی ئاخاوتن، چ١، چاپخانەی منارە، هەولێر، ٢٠٠٩.\n２１-نالی، دیوان، مەلاعەبدولکەریمی مودەڕریس و فاتیح عەبدولکەریم، چ٨، انتشارات کردستان، سنە، ١٣٩١.\n２２-هێمن عومەر خۆشناو،شیعرییەتی دەقی چیرۆکی کوردی، چاپخانەی رۆشنبیری، هەولێر.\n２３-السید احمد الهاشمی، القواعد الاساسیة للغة العربیة،دار المعرفة، بیروت، لبنان، ٢٠٠٥.\n２４- تزیفطان تودوروف، مفاهیم الاسردیە،و:عبدالرحمان مزیان،ط١، منشورات الاختیلاف،؟ ، ٢٠٠٥.\n２５-جان کوهن،بنیة اللغة الشعریة.ت:محمد الوالی العمری ط1 دار توبقال للنشر ، دار البیضاء 1986.\n２６-د.بشیر تاوریریت، الحقیقة الشعریة،ط١، مطبعة عالم الکتب الحدیث ، اربد- اردن،٢٠١٠.\n２７- د.علی عبدالواحد وافی،علم اللغة، ط ٩، نهضة مصر للطباعة، القاهرة، ٢٠٠٤.\n２８- رۆمان یاکبسون، قضایا الشعریة، ت؛ محمد الولی و مبارک حنون،ط١،دارتوقبال للنشر،دار البیضاء، المغریب، ١٩٨٨.\n２９-ماریو پای، أسس علم اللغة،ت: احمد مختار عمر،ط٨،القاهرة، ١٩٩٨.\n３０-- فؤاد نعمة، قواعد اللغة العربیة، ط ١٢، نهضة مصر للطباعة، قاهرة،؟.\n３１- تانیا ئەسعەد محمەد ساڵح، ناونیشانی سەرەکی لە رۆمانی"شاری مۆسیقارە سپییەکان"ی بەختیارعەلی دا، گۆڤاری زانکۆی سەلاحەدین،بەرگی٢٢،ژ.٦،هەولێر،٢٠١٨.\n３２-موحسین عەلی حوسێن، دوانەکانی سۆسێر و گرنگییان لە زمانەوانیدا، گ.زمانناسی، ژ.١٥، هەولێر، ٢٠١٤.\n３３- هیمداد حسێن بەکرو حەیات سەعید عەبدولکەریم، بە فانتازیاکردنی کەسایەتی لە رۆمانەکانی بەختیار عەلی، گۆڤاری زانکۆی سەلاحەدین، ب٢١،ژ٦، هەولێر،٢٠١٧.\n３４-دلاوەر ئیبراهیم حمە ساڵح . (شیعرییەت لە دەقەکانی ئەنوەر قادر محەمەد)دا .نامەی ماستەر سلێمانی 2015.\n３５ - خەلیل ئیبراهیم مستەفا (شیعرییەتی دەق بە نمونە شیعریە کوردیەکانی مەحوی)نامەی ماستەر هەولێر 2009\n３６- عەبدولسەلام نەجمەدین عەبدوڵڵا، شیکردنەوەی دەقی شیعری لە رووی زمانەوانیەوە، نامەی ماستەر ، زانکۆی سەلاحەدین، هەولێر، ٢٠٠٧،ل:٣٣.\nژماره‌ی بینینی توێژینه‌وه : 1,316\nرێژەی داگرتنی PDF: 735\nAli, Srwa, Hama, Aveen. (2019). شیعرییەتی ناو لە رۆمانی"دواهەمین هەناری دونیا"ی بەختیار عەلی دا. Journal of Garmian University, 6(5th Conferance of Human sciences), 247-260. doi: 10.24271/GARMIAN.5THC17\nSrwa Taher Ali; Aveen Asos Hama. "شیعرییەتی ناو لە رۆمانی"دواهەمین هەناری دونیا"ی بەختیار عەلی دا". Journal of Garmian University, 6, 5th Conferance of Human sciences, 2019, 247-260. doi: 10.24271/GARMIAN.5THC17\nAli, Srwa, Hama, Aveen. (2019). 'شیعرییەتی ناو لە رۆمانی"دواهەمین هەناری دونیا"ی بەختیار عەلی دا', Journal of Garmian University, 6(5th Conferance of Human sciences), pp. 247-260. doi: 10.24271/GARMIAN.5THC17\nAli, Srwa, Hama, Aveen. شیعرییەتی ناو لە رۆمانی"دواهەمین هەناری دونیا"ی بەختیار عەلی دا. Journal of Garmian University, 2019; 6(5th Conferance of Human sciences): 247-260. doi: 10.24271/GARMIAN.5THC17


گرنگییەکانی ئازادی لە پەروەردەکردنی منداڵان. . . رەزا شوان\nئازادی تەنها وتنی وشەیەکی سەرزارەکی و راگوزاری نییە، ئازادی ئەو هەوا پاک و بێگەردەیە کە هەڵیدەمژین. . ئازادی ئەو هەست و نەستە جوان و پیرۆزەیە، کە هەمیشە لە هۆش و لە ناخی دڵ و دەروونماندایە. . ئازادی بناغەی ژیانە و، مافێکی بنەڕەتی و سەرەکییە لە مافەکانی هەموو کەسێک، لەگەڵیدا لەدایک دەبێ و لەگەڵیدا دەژی. . ئازادی شیرینترین و پێویسترین شتە لە ژیاندا. . ژیان بەبێ ئازادی زیندانێکی تاریک و تەنگە و، هیچ واتایەکی نییە. . چونکە ژیان و ئازادی یەکن، دوو گیانن لە یەک جەستەدا. . ژیان بەبێ ئازادی لەشێکە بەبێ گیان.\n(جان جاک رۆسۆ) دەڵێ: "وازهێنان لە ئازادی. . وازهێنانە لە ژیان. . " ئازادی مافێکی سروشتی مرۆڤە. . کەس بۆی نییە ئازادی لە کەسێکی تر زەوت بکات. . ئەگەر بە دروستی ئەم مافەی خۆی بەکاربهێنێت و، دژی ئازادی و مافەکانی هیچ کەسێکی تر نەبێت.\n(میخایل نەعیمە) دەڵێ: "ئـازادی بەنرخترین شتە. . بۆیە نرخی گـرانە" (نووسەرێکی رۆژئاوایی) ش دەڵێ: "گەر تۆ هەموو شتەکانت لەدەست بدەیت، تەنها ئازادی نەبێت، تۆ هێشتا دەوڵەمەندیت" (ئەبراهام لینکۆڵن) یش دەڵێ: "کەس حەزی بە پێوەن نییە، گەر لە زێڕیش بێت"\nئازادی چەکێکی دوو دەمە، ئازادی پێویستییەکی بەسوودە، ئەگەر بێت بە راستی و بە دروستی بەکاری بهێنن. . بەڵام ئەگەر بە هەڵە لە چەمکی ئازادی تێبگەین و، بە خراپی بەکاری بهێنین. .\nزیان بە خۆمان و بە کاسانی دەوروبەرمان دەگەیەنین. . بۆ نموونە: تۆ ئازادی کە لە ماڵەکەی خۆتاندا تەلەفزیۆنەکەتان هەڵبکەیت دەنگی بدەیتێ و گوێی لێبگری. . بەڵام ئازاد نیت، کە دەنگی تەلەفزیۆنەکەت زیاد لە پێویست بەرزبکەیت و هاوسێکانت بێزاربکەیت و پێشێلی ئازادییان بکەیت.\nبێگومان لە هیچ شوێنێکی جیهاندا، ئازادییەکی رەها نییە. . لە هەموو وڵاتێکدا ئازادی سنووردار و\nکۆنترۆڵکراوە، بە پێی دەستوور و یاسا و رێساکانی ئەو وڵاتە و، بە پێی پرانسیپەکانی ئازادی. . چونکە ئازادی بەرەڵایی و ئاژاوەگێڕی و بێسەرەوبەرەیی و پێشێلکردن نییە. . ئازادی بەرپرسێتییە. . بەبێ بەرپرسێتیش ئازادی بوونی نییە. . تۆ تا ئەو کاتە ئازادی کە پێشێلی ئازادی و مافەکانی کەسانی تر نەکەیت. . کەواتە مرۆڤی ئازاد ئەو کەسەیە کە رێز لە ئازادی خۆی و کەسانی تریش دەگرێت. . ئازاد ئەو کەسەیە کە رێز لە پرانسیپەکانی مرۆڤایەتی و، لە داب و نەریتە کۆمەڵایەتییەکان و، لە رەوشتە جوانەکان و، لە بەها بەرز و پیرۆزەکان دەگرێت.\nشارەزایانی بواری پەروەردە و دەرووناسی و گەشەکردنی منداڵان جەخت لەسەر پێویستی و گرنگی ئازادی دەربڕینی منداڵان دەکەنەوە. . چونکە ئازادی پێویستییەکی زۆر گرنگە و، رۆڵێکی ئەرێنی و کاریگەری هەیە لە گەشەکردنی هۆش و زەین و زیرەکی و توانا و داهێنان و بەهرەکانی منداڵان.\nپێویستە منداڵەکانتان سەرکوت و پەراوێز نەکەن و، بەری ئازادییان لێمەگرن، با بە ئەوپەڕی ئازادی و راشکاوییەوە گوزارشت لە ناخی خۆیان بکەن و. . ئەوەی لە دڵیاندایە دەریبڕن. . با بە کامی دڵیان یاری بکەن و راکەنن و پێکەنن، با ئازادبن لە هەڵبژاردن دا، بە ئارەزووی دڵی خۆیان رەنگەکانی جلوبەرگەکانیان هەڵبژێرن. . با لە گفوگۆ و بڕیارەکانی خێزانیتان بە تایبەتیش لەوانەی کە پەیوەندییان بە خودی منداڵان هەیە، را و بۆچوون و پێشنیارەکانیان فەرامۆش مەکەن، بەڵکو هانیان بدەن کە را و هەڵوێستیان هەبێت. . هەموو شتێکیشیان لێمەکەن بە بڤەیە، با خۆیان شتەکان تاقیبکەنەوە. . تێکیان بدەن و، پێکوەیان بنێنەوە، گەر هەڵەشیان کرد، لۆمە و سەرکوێریان مەکەن، تا هەڵە نەکەن راستیش فێرنابن، لە هەڵەکانیان و لە سەرنەکەوتنەکانیان وانە و پەند وەردەگرن. . ئئێمە و ئێوەش، ئەگەر قۆناخەکانی منداڵیمان بە بیری خۆمان بهێنینەوە، رەنگە بە دەیان هەڵەی بێمەبەستمان کردووبێت بە دەیان شتمان شکاندووبێت و بە دەیانیش شتمان لێکهەڵوەشاندووبێتەوە.\nمنداڵ مرۆڤێکە و مافی ئازادی هەیە. . ئازادیش پێویستییەکی گرنگی پەروەردەی ئەم سەردەمەیە. . سەردەمی لێدان و چاوسوورکردنەوە و شەقزالە و گوێڕاکێشان و فەلاقەکردن و دەمگرتنی منداڵان بەسەرچوو. . بۆ ئەوەی منداڵان بە دەروون دروستی و تەندورستی پێبگەیەنین و بە شادی و خۆشی مەست و خەنیان بکەین، پێویستە بەپێی قۆناخەکانی تەمەنی منداڵییان ئازادییان هەبێت. . ئازادیشیان بە رێنمایی جوان و بە چاودێری شوورەبدرێت. . چونکە هێشتا پێویستییان بە ڕێنمایی و بە چاودێری و بە ئاراستەکردنی دروست هەیە. . هێشتا پێویستییان بە یارمەتیدانی خێزان و قوتابخانە هەیە.\n١ـ منداڵی ئازاد، کەسێتییەکی سەربەست و ئاسایی و رەفتاردروست و بەهێزی لێدێتە کایەوە، دوور لە شەڕخوازی و توندوتیژی دەبێت، ژیر و ئازا دەبێت، گەشبین و رووخۆش و گوفت شیرین دەبێت، رێز لە خۆی و لە کەسانی تر دەگرێت، هەست بە خۆشی و شادی دەکات، هەست بە گرنگی بەهاکانی ژیان دەکات. . بە شێوەیەکی راستیش لە چەمکی ئازادی دەگات. . چاکخوازیش لە ناخیدا دەڕویت.\n٢ـ ئازادی خەیاڵی منداڵ فراوانتر دەکات، گەشەش بە زیرەکی منداڵ دەکات، هۆکارێکی گرنگیشە بۆ پێشکەوتن و باڵابوونی لە خوێندن و بەدەستهێناندا. . بوراێکی زیاتریشی بۆ دەڕەخسێنێت بۆ حەزی دۆزینەوە و تاقیکردنەوە و داهێنان و گەشەکردنی ئارەزووەکانی و دەرخستنی تواناکانی.\n٣ـ ئەو منداڵەی ئازادییەکی زیاتری هەبیت، بڕوایەکی زیاتری بە کەسێتی خۆی و بە تواناکانی دەبێت. . بڕوابەخۆبوونیش، هاندەر و پاڵنەرە بۆ کۆشش و خۆراهێنان و تاقیکردنەوە و داهێنان و بەرهەمهێنان. . بەمەش کۆمەڵگا خێراتر پێشدەکەوێت و، داهاتووشی گەشتر و خۆشتر دەبێت.\n٤ـ لە بواری رەوشتیشدا، دەتوانین ئەوە بڵێین، کە منداڵی ئازاد لە قوتابخانەدا، لە سایەی توانا و بڕوابەخۆبوونی، بە شێوەیەکی راست و دروست رەفتار لەگەڵ هاوڕێکانی و مامۆستاکانی دەکات. . وەکو چۆن بەرژەوەندی خۆی دەوێت، ئاوهاش بەرژەوەندی هاوڕێکانی دەوێت. . رێز لە ئازادی هاوڕێکانی و لە مامۆستاکانی و، لە یاساکانی قوتابخانە دەگرێت.\n٥ـ پرانسیپەکانی ئازادی زامنی ئەوەن، کە منداڵی ئازاد هەست بە بەرپرسێتی بکات، لەوەش دەگات کە ئازادی بەبی بەرپرسێتی بوونی نییە. . بەزاندنی سنووری ئازادیش. . دژی پرانسیپەکانی ئازادییە.\n٦ـ ئازادی، ئازایی و بوێرییەکی زیاتر بە منداڵ دەبەخشێت. . هاندەرە و پاڵنەریشە، بۆ ئەنجامدانی کاری سەرکێشی. . بۆ پەند و وانە وەرگرتن لە هەڵەکانی و لە هۆکارەکانی سەرنەکەوتنەکانی. . ئەو هەستەشی پێدەبەخشێت، کە لە داهاتوودا زیاتر خۆڕاگربێت و بتوانێت بەرگەی گرفت و شکستییەکان بگرێت و کۆڵ نەدات. . زیاتریش درێژە بە کۆشش و هەوڵدان و پێشکەوتنەکانی بدات.\nگەر بێتو بەر لە ئازادی ماف دەربڕینی منداڵ بکەین و، لە سەربەستی بێبەشی بکەین و، دەمی پێدابخەین و، نەتوانێت گوزارشت بکات و رای خۆی دەربڕێت و رەخنە نەگرێت، وەکو ئامێرێکی لێدێت کە فەرمان و داواکان جێبەجێ دەکات و، دەبێتە پاشکۆی گەورەکان و لە ناو جغزێکدا خۆی بەدی دەکات. . بێگومان زەوتکردنی ئازادی لە منداڵ، دەبێتە هۆکاری سەرهەڵدا نی گەلی گرفتی جەستەیی و دەروونی لە منداڵدا، گەلێ کاردانەوەی نەرێنیشی لێدەکەوێتەوە. . بە کورتی باس لە چەند گرفتێکی نەبوونی ئازادی منداڵ دەکەین:\n١ـ رێگرتن لە ئازادی منداڵ، ئاسەوارێکی نەرێنی زۆری لێدەکەوێتەوە، دووچاری کێشە دەروونی و رەوشتییەکانی دەکات، وەکو: خۆبەکەمزانین، دوژمنخوازی، دزی، گۆشەگیری، شڵەژان، خەمۆکی، دڵڕاوکێ، بڕوابەخۆنەبوون، بێ هیوایی، رقئەستووری. . . هتد. پێویستە پێش ئەوەی کە کەسێتی منداڵ تێکبچێت و بڕووخێت و، دووچاری چەندین نەخۆشی دەروونی بێت، چارەسەری گرفتەکانی بکرێن.\n٢ـ زەوتکردنی ئازادی لە منداڵ و پەراوێزکردنی، وای لێدەکەن کە خۆی بە کەسێکی بێ دەسەڵات و بێتوانا بزانێت، واش هەست دەکات خۆشەویست نییە، و رێزی لێناگرن و بە هەندی نازانن. . ئەمەش هۆیەکە بۆ ئەوەی کە ئاستی بە دەستهێنانی لە خوێندندا لاوازبێت. . لە ژیانیشیدا سەرکەوتوو نەبێت.\n٣ـ خەفەکردنی ئازادی منداڵ وای لێدەکات کە هەست بە جوانییەکان و بە خۆشییەکانی ژیان نەکات و، بە رەشبینییەوە لە ژیان بڕوانێت. . ئەمەش لە ئەنجامەی لۆمەکردنێکی زۆر و، سەرکوتکردن و سەرکوێرکردنی لە لایەن خێزانەکەیەوە، لەسەر ئەو هەڵە بێمەبەستانەی کە دەیکات. . بڕواشی بە تواناکانی خۆی نامێنێت و پشت بە کەسانی تر دەبەستێت و، غیرەتی بڕیاردانیشی لە ژیانیدا نابێت.\n٥ـ زەوتکردنی ئازادی و سەربەستی لە منداڵ و، پەروەردەکردنێکی نادروست و سەقەت لە لایەن خێزانی نابەڵەدەوە. . هۆکارێکە بۆ لاوازی هاوبەستەبوونی منداڵ بۆ خێزانەکەی، چونکە وا هەست دەکات کە خۆشیان ناوێت و رقیان لێیەتی. . هەر وەکو ئەوەی کە ئەندامێکی خێزانەکەی نەبێت و، کەسێکی نامۆبێت لە ناویاندا. . بواری ئەوەشی نادەنی کە بە ئازادی و بە راشکاوی گوزارشت لە را و لە هەڵوێست و لە بۆچوونەکانی بکات. . هەستکردنی منداڵیش بەم پشتگوێخستنە، گەلێ کێشە و رەفتاری خراپ و نەرێنی بە دوای خۆیدا دەهێنێت، وەکو: شەڕخـوازی، ملهـوڕی، گۆشەگـیری، یاخیبوون، گـرژ و مۆنی، رقایەتی، قسەهەڵبزکان، جوین دان، نەبەستنی پەیوەندی کۆمەڵایەتی و، لاوازی پەیوەندی هاوڕێتی، تێکەڵاونەبوون، شکستهێنان لە خوێندندا.\nبێگومان خێزان ناوەندێکی گرنگی پەروەردەکردن و راهێنانی منداڵە. . بەڵام بە داخەوە تا ئەمڕۆش لە ناو هەندێ خێزانیدا، پەیوەندی نێوان دایک و باوک و منداڵ، پەیوەندیەکی میلیتارییە، پەیوەندی (سەرکـردە و سەربـازە) واتە پێویستە منداڵ تەنها گوێدێربێت و، فەرمانەکانی خێزانەکەی ( باوک و دایک)ی جێبەجێ بکات. . چاوەڕوانی چی لە منداڵێکی وا بکەین کە لە خێزانێکی وادا پەروەرببێت؟\nلە کۆتاییدا، پێویستە ئاماژەش بەوە بکەین، کە تا ئەمڕۆش لە بەشێکی زۆری قوتابخانەکانمدا، پرۆگرامەکانی خوێندن و شێواز و ڕێبازەکانی وانە وتنەوەی ماوستاکانمان، کۆن و کلاسیکین و، گۆڕانکارییەکی ئەوتۆیان لێبەدی ناکەین. . تا ئەمڕۆش ماموستای وانەبێژ، تەوەری سەرەکی وانەیە و، زۆرترین کاتی وانەکە ئەو لەپۆلدا قسەدەکات. . بواری پێویست بە منداڵان نادەن، کە بە راشکاوی و بە ئازادی رای خۆیان دەربڕن. . ئەمەش بە پێچەوانەی پەروەردەی نوێ و، شێوازی و رێبازەکانی تازەی وانە وتنەوەیە. . کە منداڵان (قوتابیان) تەوەری سەرەکی وانەن لە پۆلدا، بە ئەوپەڕی ئازادی و راشکاوییەوە گفتوگۆ دەکەن و، دەپرسن و، رەخنەدەگرن و . . گوزارشت لە رای خۆیان دەکەن.


خوێندکاران دوودڵ و پەروەردەش تووڕه‌یه |\nHome سەرەکی خوێندکاران دوودڵ و پەروەردەش تووڕه‌یه\non: حوزه‌یران 27, 2019 In: سەرەکی, کۆمەڵایەتیNo Comments\nپرسیارەکان 49 هه‌ڵه‌ی هه‌بووه\n«شەوان تا درەنگێک خەریکی خوێندن بووم، بۆ ئەوەی لە داهاتوودا بە ئاواتەکانمان بگەین، کەچی لە تاقیکردنەوەکان هەڵەی تێدابوو، پەروەردەش دەڵێت هەڵەی تێدا نییە» ئه‌مه وته‌ی «محه‌مه‌د چەتۆ»ی خوێنداکاری پۆلی 12 بوو.\nدوابەدوای تاقیکردنەوەکانی پۆلی 12ی ئامادەیی لە لایەن بەشێک لە خوێندکارانەوە بڵاو کرایه‌وه کە لە وانەکاندا هەڵەی زمانەوانی هەیە، پاشان خوێندکارانی هێنایە دەنگ، لە ڕۆژی 20ی ئەم مانگەش ڕۆژی پێنجشەممە خوێندکارانی پۆلی 12 لە هەولێر خۆپیشاندانیان کرد.\nبه‌ڕێوه‌به‌ری بەڕێوەبەرایه‌تیی پەروەردەی سلێمانی دان به وه‌دا ده‌نێت 49 هه‌ڵه‌ی زمانه‌وانی له پرسیاره‌کانی زمانی کوردیدا هه‌بووه.\nدڵشاد عومەر، بەڕێوەبەری پەروەردەی سلێمانی ڕوونی کردەوە کە زمانەکان هەڵەیان تێدا بووە و بۆ «ئاژانس» وتی: «لە کاتی تاقیکردنەوەکان بەردەوام لە ڕێگەی لیژنەوە ئاگادارمان کردوونەتەوە کە تاقیکردنەوەکان هەڵەی تێدا بووە.»\nوتیشی: «گەر بێینە سەر حەقیقەت وانەی کوردی 49 هەڵەی تێدا بووه.»\n«خۆپیشاندانێکی هێمنانەمان کردووە لە بەردەم پەرلەمانی کوردستان نزیکەی 70 خوێندکار بووین، بۆ بە دەستهێنانی مافەکانی خۆمان»، محەمەد چەتۆ، تەمەن 19 ساڵ، نوێنەری خوێندکارانی ناڕازی بوو، لە شاری هەولێر وای وت.\nوتیشی: «نووسراوێکمان ئاڕاستەی پەرلەمانی کوردستان کرد، تیایدا داوای پێداچوونەوە بە وانەکانی زمانی عەرەبی و کوردی و بیرکاریمان کرد، هەڵەکان دیاری بکرێت و نمرەکانمان پێ بدەن، 3 نمرەی جیاوازیی خولی یەکەم و خولی دووەمیش نەهێڵن.»\nشارەزایەکی بواری پەروەردە ڕوونی کردەوە هەڵەکردن لە دانانی پرسیارەکانی خوێندکاران کاریگەریی خراپ لەسەر دەروونی خوێندکاران بە جێ دەهێڵێت.\nیوسف عوسمان، دەروونناس و شاره‌زا له بواری په‌روه‌رده بۆ «ئاژانس» وتی: «هەڵەی تاقیکردنەوەکان کاریگەریی نەک تەنیا لەسەر دەروونی خوێندکاران جێدەهێڵێت، بەڵکوو کاریگەریی لەسەر دایک و باوکی خوێندکارانیش دەبێت.»\nوتیشی: «پێویستە بە وردەکاری پرسیارەکان دانرێت دوور لە هەڵە بن زیاتر ئاگادار بن، خوێندکارانیش تەنیا داوای مافی خۆیان کردووە کە خۆپیشاندانی هێمنانەیان ئەنجام داوە.»\nوتەبێژی وەزارەتی پەروەردە باس لەوە دەکات ناهێڵن حەقی خوێندکاران بفەوتێت.\nسامان سیوەیلی، وتەبێژی وەزارەتی پەروەردە بۆ «ئاژانس» وتی: «تاقیکردنەوەکان بێ کەموکورتی بوون، خۆ ئەگەر هەڵەیەک هەبێت ناهێڵین حەقی خوێندکاران بفەوتێت تەنیا لە وانەکانی عەرەبی و کوردی و بیرکاری هەر یەکەیان 4 نمرە دەدرێت بە خوێندکاران.»\nوتیشی: «لە تاقیکردنەوەی ئەزموونە گشتییەکاندا 115,949 خوێندکار لە تاقیکردنەوەی پۆلی نۆ به‌شدار بوون و 118,383 خوێندکار لە تاقیکردنەوەی پۆلی 12 بەشدار بوون.»\nلە بەرامبەر ناڕەزایەتیی خوێندکاران بەڕێوەبەری تاقیکردنەوە گشتییەکان لە وەزارەتی پەروەردە باس لەوە دەکات هەڵەی زانستی لە پرسیارەکاندا نییە. ڕەتی دەکاتەوە هەڵە لە پرسیاری تاقیکردنەوەی خوێندکارانی 12ی ئامادەیی بوونی هەبێت و گرفتی خوێندکارانیش لە تاقیکردنەوەکاندا دەگەڕێنێتەوە بۆ پشتبەستن بە مەلزەمە.\nکەریم لەتیف، بەڕێوەبەری ئەزموونە گشتییەکان بۆ «ئاژانس» وتی: «هیچ هەڵەیەکی زانستی لە پرسیارەکانی تاقیکردنەوەدا نییە و ئەگەر بزانین لە پرسیارێکدا ناڕوونی هەیە، ئەوا قەرەبووی خوێندکاران دەکەینەوە، بۆ هەر بابەتێک جگە لە لیژنەی باڵا، لیژنەمان بە بەشداریی بەڕێوەبەرایەتیی گشتیی پەروەردەکان پێک هێناوە بۆ هەڵسەنگاندن و شیکردنەوەی پرسیارەکان.»\nئاماژەی بەوەش کرد: لە پڕۆسەی بەڕێوەچوونی تاقیکردنەوەکاندا زیاتر لە 27 هەزار کەس کاریان تیادا کردووە.\nئەو بەڕێوەبەرە نەیشاردەوە کە هەمیشە داوایان لە خوێندکاران کردووە لە مەلزەمە دوور بکەونەوە و پشت بە کتێبی وانەکان ببەستن، ئەو پرسیارانەی خوێندکاران باسی دەکەن لە مەلزەمەکاندا نین بەڵکوو لە کتێبەکاندان.\nلیژنه‌ی په‌روه‌رده له په‌رله‌مانی کوردستان ڕۆژی 23ی ئه‌م مانگه بانگهێشتی بەڕێوەبەری ئەزموونە گشتییەکانیان کردووه و کۆبوونه‌ته‌وه له‌گه‌ڵی.\nڕاهی ڕه‌هبه‌ر، ئه‌ندامی لیژنه‌ی په‌روه‌رده و خوێندنی باڵای په‌رله‌مان بۆ «ئاژانس» وتی: «لیژنه‌که‌مان بانگهێشتی کەریم لەتیف، بەڕێوەبەری ئەزموونە گشتییەکانی کرد و سه‌باره‌ت به‌و هه‌ڵانه پرسیارمان لێ کرد، ئه‌وان وای نابینن هه‌ڵه‌ی جه‌وهه‌ری له پرسیاره‌کاندا کرابێت.»\nوتیشی: «ئێمه‌ش داکۆکیکمان کردووه و ئه‌و به‌ڕێوه‌به‌ره‌ی په‌روه‌رده وتوویه‌تی قه‌ره‌بوو کراو‌نه‌ته‌وه له‌هه‌ر پرسیارێکدا هه‌ڵه هه‌بووبێت.»\nپارتی ڕێگه نادات ئۆپراسیۆنی دژ بە داعش لە سنووری یەكێتیی ئەنجام بدرێت


ستراتیژییەتی مەسرور بارزانی لە پەیوەندییە نێودەوڵەتییەکاندا\nفرسەت سەید شکور 16/04/2022\nتورکیا دووەم گەورەترین ھێزی ھاوپەیمانیی ناتۆیە، ھاوکات ناوەندێکی گەورەی ئابووری و بازرگانیی جیھانییە، بە جۆرێک، ھەرێمی کوردستان و عێراق و بەشێک لە وڵاتانی ناوچەکە بە ڕۆژھەڵاتی ناوەڕاست و وڵاتانی ڕۆژئاوا دەبەستێتەوە.\nلەدوای ساڵی ٢٠٠٣ و بەھێزبوونی پێگەی ھەرێمی کوردستان لە ناوچەکە، تورکیا یەکێک بوو لەو دەوڵەتانەی بەگرنگییەوە لە بەھێزکردنی پەیوەندییەکانی خۆی لەگەڵ ھەرێمی کوردستان دەیڕوانی.\nدوای پڕۆسەی دەرھێنانی نەوت و کرانەوەی ئابووریی سەربەخۆی ھەرێم، تورکیا خۆی وەک ھاوبەشی سەرەکی و نزیک و گەورەی ھەرێمی کوردستان لە ناوچەکە ناساند، لە ھەموو ئەو پەیوەندییە سیاسی و دیپلۆماسی و ئابوورییانەی کە تورکیا تا ئێستا لەگەڵ ھەرێمی کوردستان ھەیبوە، بە ڕۆڵ و پێگەی سەرۆک مەسعود بارزانی ھاتوونەتە دی.\nئێستا کە ھەرێمی کوردستان لەژێر کاریگەریی ئالنگارییە ناوچەییەکاندایە، ڕەنگبێ پەرەپێدانی پەیوەندییەکانی خۆی وەک ھەرێمێکی دەستووری و یاسایی، بەپێی بنەما نێودەوڵەتییەکان، باشترین بژارە بێت، چ لە ڕووی بەھێزکردنی ڕۆڵی خۆی، یان باشترکردنی رەوتی ئابووریی سەربەخۆی خۆی.\nلەو ڕوانگەیەوە، مەسرور بارزانی سەرۆکی حکوومەتی ھەرێمی کوردستان، لە سەرەتای دەستبەکاربوونیەوە ھەوڵ و ئارمانجەکانی بۆ کرانەوە و فراوانتربوونی پەیوەندییەکانی ھەرێم بووە لەگەڵ وڵاتانی ناوچەکە و ڕۆژئاوا.\nپیشاندانی پێگەی ھەرێمی کوردستان بە دونیای دەرەوە، بەتایبەت لە ڕووی ئارامی و ئاوەدانی و خوێندنەوەی لۆژیکییانە بۆ پێکەوەژیان و ئاشتی، لە سیاسەت و ستراتیژییەت و دونیابینیی مەسرور بارزانییدا ڕەنگی داوەتەوە. ئەم پێشوازییەی ڕەجەب تەیب ئەردۆغان لە مەسرور بارزانی لە تورکیا و دوایین سەردانەکان بۆ ئیمارات و قەتەر و بەحرەین و ئەورووپا، جیا لەوەی خاڵێکی ئەرێنیی بەھێز و گرنگە، ھاوکات ئەو سەردانانە وەڵامدەرەوەی چەندین ئالنگاریی ناوەخۆیی و دەرەکییە، کە بە پیلان و بەرنامەی داڕێژراو، کاری بۆ کراوە، بە دروستکردنی کۆسپ و تەگەرە و لەلایەن ھەندێک دەوڵەتی ناوچەکە، بۆ حکوومەتی ھەرێم. لە ھەمان کاتدا، ئەو پەیامەشیان بە دەسەڵاتدارانی عێراق دا، کە ھەرێمی کوردستان، پێگە و تواناکەی لەوە گەورەترە، بە بڕیاری شۆڤێنییانە و سیاسییانەی بە ناوی یاساوە! کێشەی بۆ دروست بکرێت.\nبێگومان ئەم جووڵە دیپلۆماسی و سیاسییانەی سەرۆکی حکوومەت، جیاوازیی دونیابینیی گەورەی مەسرور بارزانی لەگەڵ ئەو جۆرە لە سیاسییانەی كوردستان دەخاتە ڕوو، کە كوردستانیان بۆ دادۆشین و گەندەڵی دەوێت و هیچ دید و ئامانجێكیان بۆ داهاتووی كوردستان نیە، ئەوانەی بەئاشکرا داھاتی شار و زۆنێك دەدزن و پیشەی شەو و ڕۆژیان تەرخانکردنی پارەی بردراوی داھاتی سلێمانییە بۆ مەکتەبی ڕاگەیاندنی حزبەکەیان، بە مەبەستی لێدان لە پێگەی سەرۆکی حکوومەت و حکوومەتی ھەرێم و هەوارەی هەرێم، بەڵام ئێستا ھەموان بە ڕوونی ئەو جیاوازییانە و سەرکەوتنەکانی دەبینن.


هێدفۆنی بلوتوز هاوشێوەی ئێرپۆد مارکەی جۆیرووم - JOYROOM JR-T03 - وێبسایتی شتومەک\nHomeپێداویستییەکانی مۆبایل و تابلێتهێدفۆنهێدفۆنی وایەرلێسهێدفۆنی بلوتوز هاوشێوەی ئێرپۆد مارکەی جۆیرووم – JOYROOM JR-T03\nبێ وایەرە (بلوتوز: ڤێرژنی ٥.٠)\nماوەی شەحنکردنەوە: ٤٠ خولەک بۆ کاتژمێرێک\nهاوشێوەی ئێرپۆدی ئەپڵە\nبە شێوەی وایەر و وایەرلێس شەحن دەبیتەوە\nکێش: ٣ گرام!\nشەحنەکەی بەشی ٢.٥ کاتژمیر قسەکردن یان پەخشکردنی میوزیک دەکات\n1 دانە بەردەستە\nئەم هێدفۆنە توانایەکی زۆری هەیە. توانای باترییەکەی ناوی بریتییە لە 800mAh کە وەکو پاوەربانکێکی بچووک وایە. زۆر گونجاوە و بەئاسانی دەتوانیت بۆ هەرکوێیەک بچیت لەگەڵ خۆت بیبەیت. ڤێرژنی تەکنەلۆجیای بلوتوزی ئەم هێدفۆنە بریتییە لە V 5.0 کە تازەترین و گونجاوترینە.\nدەکرێت بەیەکەوە بەکاربهێنرێن یان بەتەنیا. لەگەڵ هەریەک لە مۆبایلەکانی، ئایفۆن ئێکس ئێس، ئایفۆن ئێکس ئاڕ، ئایفۆن ماکس و ئایفۆن ٨ و ٨پڵەس، سامسونگ گالاکسی نۆت٩ و ئێس٩، هواوی، ئایپاد، ئەو تابلێتانەی تایبەتمەندیی بلوتوزیان هەیە و زۆر ئامێری تر گونجاوە. لە دووریی ١٠ مەترەوە دەبەسترێت (خۆ ئەگەر بەربەست نەبێت لەبەردەمی لە دووریی ٤٠ مەترەوە دەبەسترێت).\nمایکرۆفۆنی کواڵیتی بەرز بەکاردەهێنن بۆیە دەنگێک بەرهەم دەهێنن کە کواڵیتییەکەی زۆر بەرزە. بەشێوەیەکی ناوازە هیچ تێکدانێک لە دەنگە ستێریۆکەیاندا نییە. دەنگی ستێریۆی Hi-Fi وا دەکات دەنگی تۆ زۆر بە ساف و ڕوونی بگوازرێتەوە بۆ بەرامبەر. چپیێکی ئاست بەرز بەکاردەهێنێت کە وادەکات بەستنی بلوتوزەکان توشی پچڕان نەبێت.\nبەستنی ئاسانە، تەنها چەند خوولەکێک دەخایەنێت. پشتگیری تەلەفونکردن دەکەن. بۆ هەر ٤٠ خوولەک شەحنکردنەوە دەتوانیت بۆ ماوەی ١ کاتژمێر بەکاری بهێنیت. کێشی تەنها ٣ گرامە. شەحنەکەی بەشی ٢.٥ کاتژمێر قسەکردن یان میوزیک دەکات.\nکۆد: JOYROOM-JR-T03 بەش: هێدفۆنی وایەرلێس\nSarbast – 24/09/2019\nSllaw agar habet am headphone t03s habe ema daykrin\nهێدفۆنی بلوتوزی ڕیماکس – ١ لا – Remax RB-T10\nدیزاینێکی بچوک و کێشی سووک ٧ گرام\nباترییەکەی بەشی نزیکەی ٢.٥ بۆ ٤ کاتژمێر دەکات\nبە ٢ کاتژمێر شەحن دەبێتەوە و نزیکەی ١١٠ کاتژمێر لە حاڵەتی ستاندبای خۆی دەگرێت\nهێدفۆنی بلوتوزی سپۆرت ڕیماکس – Remax RB-S17\nدژە عارەق دیزاین کراوە و موگناتیسە بۆ یەکگرتنەوە و نەکەوتن\nکوالیتی دەنگی HIFI و مایکرۆفۆنی HD\nباترییەکەی بەرگەی نزیکەی ١٠ کاتژمێر کارکردن دەگرێت\nبە ٣ کاتژمێر شەحن دەبێتەوە و نزیکەی ٢٥٠ کاتژمێر لە حاڵەتی ستاندبای خۆی دەگرێت\nکێش: ٢٥ گرام\nهێدفۆنی بلوتوزی ڕیماکس – ١ لا – Remax RB-T9\nتەکنۆلۆجیای APT-X بۆ گواستنەوەی دەنگێکی ساف بە بلوتوز\nدیزاینێکی بچوک و کێشی سووک ٨ گرام\nلەگەڵ تایبەتمەندیی نەهێشتنی هاژە هاژ\nدوگمەی فرەکار بۆ وەڵامدانەوە و داخستنەوەی تەلەفۆن و پەخش و وەستاندنی میوزیک و …\nباترییەکەی بەشی نزیکەی ٥ کاتژمێر دەکات\nبە ٢ کاتژمێر شەحن دەبێتەوە و نزیکەی ١٨٠ کاتژمێر لە حاڵەتی ستاندبای خۆی دەگرێت\nهێدفۆنی بلوتوزی سپۆرت مۆدێلی – WK Design BD550\nکوالیتی دەنگی HIFI و مایکرۆفۆنی HD لەگەڵ تایبەتمەندی نەهێشتنی هاژە هاژ\nباترییەکەی بەرگەی نزیکەی ٧ کاتژمێر پەیوەندی تەلەفۆنی و ٤ بۆ ٦ کاتژمێر پەخشی میوزیک دەگرێت\nنزیکەی ٢٢٠ کاتژمێر لە حاڵەتی ستاندبای خۆی دەگرێت


ئەنجامێکی سەیر لەسەر ڤایرۆسی کۆڕۆنا بڵاوکرایەوە – Standard Kurd\nئەنجامێکی سەیر لەسەر ڤایرۆسی کۆڕۆنا بڵاوکرایەوە\nلەلایەن ستاندار Posted on ئازار 17, 2020 ئازار 17, 2020 3610 جار بینراوە 0 سەرنج\nستاندەر – لوقمان غەفوور\nبەپێی دواهەمین لێکۆڵینەوەی زانكۆی مینیسۆتا لە ئەمریكا، کە لەبارەی نەخۆشی ڤایرۆسی کۆڕۆنا لە هەردوو وڵاتی ئیتالیا و كۆریای باشوور ئەنجامدراوە. ئەنجامێکی سەیر و چاوەڕواننەکراوی هەبووە.\nلە توێژینەوەکەدا دەرکەوتووە:لە كۆریای باشوور خەڵكی گەنج زۆرترین ڕێژەی تووشبوونیان هەیە بە ڤایرۆسی كۆرۆنا، بەڵام گەنجە ئیتالییەكان بەبەختترن و كەمتر تووشدەبن. خەڵكی پیر و بەتەمەنیش لە ئیتاڵیا زۆرترین ڕێژەی تووشبونیان هەیە.\nبڵاوکراوەی پێشووهه‌ڵه‌بجه له كولانه‌وه‌ی برینه‌كان بۆ پڕۆژه‌یه‌كی نیشتمانی\nبڵاوکراوەی نوێترکەمئەندامانى کوردستان هۆشدارى توند دەدەنە حکوومەت


ئایا دۆخی تەندروستیی کیم جونگ ئون ناجێگیرە؟\n28/6/2021 05:13 PM\nئاژانسی فەرمیی هەواڵی کۆریای باکوور بە گوێرەی هاووڵاتیەکی نەناسیاو لە پیونگ یانگ باس لەوە دەکات لە سەرجەم خەڵکی ئەم وڵاتە بە بینینی دابەزینی بەرچاوی کێشی جەستەی رێبەری وڵاتەکەیان خەمبار بوون. ئەم راپۆرتە کە لە مێژووی کاری میدیایی لە کۆریای باکووردا دەگمەنە پاش ئەوە بڵاو بووەوە کە شرۆڤەکارانی بیانی لە سەرەتاکانی مانگی 6ـدا باسیان لەوە کردبوو کە رێبەری بە رواڵەت 37 ساڵەی کۆریای باکوور بەشێکی زۆر لە کێشی جەستەی لە دەست داوە. ئەو پیاوەی وەکوو دانیشتووی پیونگ یانگ ناسێندراوە، لە هەواڵەکانی کەناڵی KRTـدا دەڵێ: «بینینی ئەوەی کە رێبەری بەڕێزمان تەنها ئێسک و پێستەکەی ماوەتەوە، دڵی خەڵکی بە سەختی ئازار داوە و فرمێسک لە چاوی هەموواندا قەتیس ماوە».\nلەم کلیپەدا، دانیشتووانی خەریکی سەیرکردنی شاشەیەکی گەورەن لە یەکێک لە شەقامەکانی ئەم شارە کە بەشداری ئەم دواییانەی کیم و بەرپرسانی حزبی کۆمۆنیستی کرێکارانی کۆریای باکوور لە کۆنسێرتێکدا نیشان دەدات. ئاژانسی هەواڵی کۆریای باکوور ئاماژەی بە هۆکار یان هۆکارەکانی دابەزینی کێشی کیمی نەکردووە. لەو رووەوە کە کیم جونگ ئون سەرجەم دەسەڵاتی کۆریای باکووری لە ژێر دەست دایە و هیچ نیشانەیەک لە دیاریکردنی جێگر لەم وڵاتە نابیندرێ، میدیا بیانییەکان، رێکخراوە سیخوڕی و شرۆڤەکارانی سیاسی لە نزیکەوە دۆخی تەندروستی ئەم رێبەرە سیاسییە دەخەنە بەر سەرنج.\nلە 2014ـدا بۆ ماوەیەکی دوور و درێژ هیچ وێنە و ڤیدیۆیەکی کیم لە میدیاکانی کۆریای باکوور بڵاو نەبووەوە کە دواتر ئاشکرا بوو رێبەری ئەم وڵاتە تووشی نەخۆشی بووە و جگەرەکێشان، خواردنەوەی کحول و خواردنە چەورەکانی لێ قەدەغە کراوە.


نەوتی کەرکوک دوای16 ئۆکتۆبەر ڕەوانەی بازیان و کەلەک و بەغدا دەکرێت - KGN\nYou Are Here: Home » عیراق » نەوتی کەرکوک دوای16 ئۆکتۆبەر ڕەوانەی بازیان و کەلەک و بەغدا دەکرێت\nنەوتی کەرکوک دوای16 ئۆکتۆبەر ڕەوانەی بازیان و کەلەک و بەغدا دەکرێت\nPosted by :fryad mohammad Posted date : 2 ئازار، 2018 In عیراق, كوردستان, هه‌واڵ\nبە پێی هەواڵێکی ماڵپەری هەواڵ بۆ پرسی نەوت لە شاری كەركوك، لە دوای رووداوەكانی 16 ی ئۆكتۆبەری ساڵی رابردوەوە تائێستا نەوتی خاو لە كێڵگەكانی هاڤاناو بای حەسەن كە بەدەستی وەزارەتی سامانە سروشتییەكانی هەرێمی كوردستان و كۆمپایای كاری سەر بە پارتییەوە بوون، دەرنەهێنراوە و نەوتی كەركوكیش بەگشتی بۆ دەوەرەی عێراق هەناردە نەكراوە.\nهەمان سەرچاوە بڵاوی کردۆتەوە ، كۆمپانیای نەوتی باكور نەوت تەنها بۆ پاڵاوتگەكانی ناوخۆ بەرهەم دەهێنێت بەشێوەیەك كە بڕی 45 بۆ 50 هەزار نەوت بۆ پاڵاوتگەی كەڵەك دەڕوات و كۆمپانیای كار دەیپاڵێوێت، هەروەها 20 هەزار لیتریش رەوانەی پاڵاوتگەی بازیان دەكرێت و 56 هەزاریش لە پاڵاوتگەی كەركوك و 12 هەزاریش رەوانەی بەغداد دەكرێت و نزیكەی 3 بۆ 4 هەزارێكیش رەوانەی پاڵاوتگەی گەیارە دەكرێت”. هەروەها، ئەو بڕە نەوتەی لە كۆمپانیای نەوتی باكور دەردەهێنرێت بۆ دابینكردنی پێداویسیتەكانی ناوخۆیەو تا ئێستا هیچی لێ رەوانەی دەرەوەی وڵات نەكراوە.\n#نەوت #کەرکوک #هەرێم #بەغدا\n“حكومەتی هەرێم نوێنەری راستەقینەی گەلی كوردستان نییە”\nفراكسیۆنی گۆران داواكارییەك ئاراستەی سەرۆكایەتی پەرلەمان دەكات


ئايا دروستە شتێک بکڕیت بەقەرز پاشان بیفرۆشیتەوە بە کەسێکى تر بەپارەی حازر بۆ ئەوەی سوود لەپارەکە وەر بگرێت؟: ماڵپەڕی وەڵامەکان\nکار و بازرگانیکڕین و فرۆشتنئايا دروستە شتێک بکڕیت بەقەرز پاشان بیفرۆشیتەوە بە کەسێکى تر بەپارەی حازر بۆ ئەوەی سوود لەپارەکە وەر بگرێت؟\nئايا دروستە شتێک بکڕیت بەقەرز پاشان بیفرۆشیتەوە بە کەسێکى تر بەپارەی حازر بۆ ئەوەی سوود لەپارەکە وەر بگرێت؟\n(بيع التورق) بریتی یە لەوەی کەسێک شتێک دەکڕێت بەپارەیەک بۆ ماوەیەک ، پاشان دەیفرۆشێت بەکەسێکی تر بەپارەی حازر ؛ بۆ ئەوەی سوود لەپارەکە وەر بگرێت ، وەئەم لەلای زۆر بەی زانایان دروستە .\nبەڵام (بيع العينة) بریتی یە لەوەی کەسێک شتێک دەکڕێت لەکەسێکی تر بەپارەیەک بۆماوەیەک ، پاشان دەیفرۆشێت بەهەمان کەس کەلێی کڕیوە بەپارەی حازر بەڵام بەکەمتر لەوەی کەکڕیویەتی ، وەئەمەیان لەلای زۆر بەی زانایان دروست نی یە ، چونکە فێڵێکە بۆ ڕیبا خواردن .\nعبدالله ی کوڕی عومەر ـ خوا لێیان ڕازی بێت ـ گێڕاویەتیەوە و دەڵێ : گوێم لێ بوو پێغەمبەری خوا ﷺ دەیفەرموو : « إذا تبايعتم بالعينة ، وأخذتم أذناب البقر ، ورضيتم بالزرع ، وتركتم الجهاد سلط الله عليكم ذلا لا ينزعه حتى ترجعوا إلى دينكم » رواه أبو داود .\nواتە : گەر کڕین و فرۆشتنی (العينة)تان کرد ، ودوای کلکی مانگا و دونیا کەوتن ، وڕازی بوون بەزەرعات ، و وازتان لەجیهاد کردن هێنا لەپێناوی خوادا ، ئەوا خودا زەلیلیەکتان بەسەرا دێنێت و لای نابا لەسەرتان تاوەکو نەگەڕێنەوە سەر دینەکەتان ، والله أعلم.\nوەڵامى : شێخ محمد بن عبد الله السبيل رحمه الله تعالى\nإمام وخطيب المسجد الحرام ، وعضو هيئة كبار العلماء\nحوکمی کڕین و فرۆشتنی جگەرە چییە؟ حوکمى خوێن بەخشین و فرۆشتنى پلازماى خوێن ئایا حوكمی كڕین و فرۆشتنی سەگ چیە؟ ئایا لە كڕین و فرۆشتندا ڕێژەیەكی دیاری كراو دانراوە بۆ قازانج كۆمەڵە پرسیارێكی گرنگ سەبارەت بە كڕین و فرۆشتی ئاڵتون\nسەردان: ١,٩٣٢ بەش: کڕین و فرۆشتن\nپرسیاری دواترئەگەر کەسێک بمرێت توانای حەجی هەبوبێت وحەجی نەکردبێت ئەوا واجبە حەجی بۆ بکرێت ئەگەر وەسێتى نەکردبێ؟پرسیاری پێشترکڕین و فرۆشتنە حەرامەکان کامانەن ؟


له‌لایه‌ن: - محەمەد تاهیر - به‌روار: 2021-05-28-14:39:00 - کۆدی بابەت: 5596\nسۆدیۆم توخمێكی كیمیاییە و لە خشتەی خولیدا هێمای (Na) هەیە، گەردیلە ژمارەی یۆدیۆم یەكسانە بە 11، سۆدیۆم كانزایەكی ئەلكالی ڕەنگ زیوی چالاكە كە دەكەوێتە كۆمەڵەی یەكەمی خشتەی خولییەوە، تاكە هاوتای جێگیری سۆدیۆم بریتییە لە (سۆدیۆم-23)، سۆدیۆم بە سەربەخۆیی لە سروشتدا بوونی نییە و دەبێت لە ئاوێتەكانەوە دەربهێنرێت، سۆدیۆم لە چەندین فلزدا بوونی هەیە وەك، فێڵدسپار (feldspar)، سۆدالایت (sodalite) و هالایت (halite) یاخود خوێی بەردین (NaCl)، زۆربەی ئەو خوێیانەی كە لە سۆدیۆمەوە دروستدەبن لە ئاودا دەتوێنەوە، سۆدیۆم و كلۆراین باوترین توخمی تواوەن لە زەریاكاندا.\nسۆدیۆم یەكەمجار لەلایەن هەمفری دەیڤی (humphry davy)ـەوە جیا كرایەوە لە ساڵی 1807، لە ڕێگەی كرداری شیكردنەوەی كارەبایی هایدرۆكسیدی سۆدیۆم.\nلە رێگەی پاڵنەری سۆدیۆم – پۆتاسیۆمەوە مرۆڤەكان سێ ئایۆنی سۆدیۆم لە خانەدا دەكەنە دەرەوە و دوو ئایۆنی پۆتاسیۆم دەكەنە ژوورەوە، كە ئەم گۆڕینە دەبێتە هۆی دروستكردنی ئەركی كار (action potential)، كە پێویستە بۆ گواستنەوەی دەمارە ڕاگەیاندن لە لەشماندا.\nشێوازی دەركەوتن زیوی\nگەردیلە بارستە 22.98976928\nگەردیلە ژمارە 11\nكۆمەڵە كۆمەڵەی یەكەم (كانزا ئەلكالییەكان)\nخول خولی سێهەم\nشێوگی ئەلیكترۆنی 3s1\nڕیزبوونی ئەلیكترۆنەكان بۆ هەر بەرگێك 2, 8, 1\nدۆخ لە پلەی گەرمی و پەستانی پێوانەییدا (STP) ڕەق\nپلەی توانەوە 97.794 پلەی سیلیزی\nپلەی كوڵان 882.940 پلەی سیلیزی\nچڕی لە پلەی گەرمی و پەستانی پێوانەییدا (STP) 0968 گرام بۆ سانتیمەتر سێجا\nپنتی شلۆق (مۆلەق) 2573 كێڵڤن، 35 مێگاپاسكاڵ\nپلەی گەرمی توانەوە 2.60 كیلۆجوڵ/مۆڵ\nپلەی گەرمی بەهەڵمبوون 97.42 كیلۆجوڵ/مۆڵ\nدۆخی گەرمی مۆڵی 28.230 جوڵ/(مۆڵXكێڵڤن)\nلە پلەی گەرمی و پەستانی پێوانەییدا سۆدیۆم كانزایەكی نەرمە و لە هەوادا لەگەڵ ئۆكسجیندا كارلێك دەكات بۆ پێكهێنانی ئوكسیدی سۆدیۆم، بۆیە لە نەوت یان گازی ناچالاكدا هەڵدەگیرێت.\nكانزای سۆدیۆم نەرمە و زۆر بە ئاسانی دەتوانرێت بە چەقۆیەك لەت بكرێت، هەروەها گەیەنەرێكی باشی كارەبا و گەرمیە، چونكە لە بەرگی هاوهێزیدا تەنها یەك ئەلیكترۆنی تێدایە.\nبەبۆنەی كەمی بارستە گەردیلە و زۆری نیوەتیرەی گەردیلەی سۆدیۆم، سێهەم كەم چڕترین توخمە، هەروەها یەكێكە لەو سێ كانزایەی لە نوقمی ئاو نابێت، كە دوو كانزاكەی تر بریتییە لە لیثیۆم و پۆتاسیۆم.\nسۆدیۆم 21 هاوتای ناسراوی هەیە كە لە (سۆدیۆم - 18) دەستپێدەكات تا (سۆدیۆم - 39)، هەروەها دوو ئایزۆمەری هەیە كە بریتین لە (سۆدیۆم – 22m) و (سۆدیۆم – 24m).\nسۆدیۆم-23 تاكە هاوتای سەرەكی و جێگیری سۆدیۆمە، سۆدیۆم دوو هاوتای تیشكدەری هەیە كە بریتین لە (سۆدیۆم – 22، نیوەتەمەن = 2.605 ساڵ، هەروەها سۆدیۆم – 24، نیوەتەمەن = 15 كاتژمێر).\nلە سەدەكانی ناوەڕاستدا لە ئەوروپا بە ئاوێتەی سۆدیۆمیان دەوت (sodanum) كە دەرمانێك بوو بەكاردەهات بۆ چارەسەركردنی سەرئێشە، هەروەها زۆرجار دەوترێت كە ناوی سۆدیۆم لە وشەی (صداع)ـی عەرەبییەوە هاتووە كە بە مانای سەرئێشە دێت، هەرچەندە سۆدیۆم كە هەندێكجار پێیدەوترێت ساردی (soda) لە مێژەوەیە دەناسرێت بەڵام لە ساڵی 1807 دا بۆ یەكەمجار جیاكرایەوە و وەك توخمێكی سەربەخۆ لەلایەن هەمفری دەیڤی، كاتێك كرداری شیكردنەوەی كارەبایی كرد بۆ هایدرۆكسیدی سۆدیۆم.\nتوێكڵی زەوی %2.27 لە سۆدیۆم پێكدێت، هەورەها حەوتەم باوترین توخمە لە هەسارەی زەویدا و پێنجەم بڵاوترین كانزایە لەدوای كانزاكانی ئەلەمنیۆم، ئاسن، كالیسیۆم و مەنگەنیز، ڕێژەی سۆدیۆم لە زەریاكاندا بە 1.08×104 میلیگرام بۆ هەر لیترێك مەزەندە دەكرێت، بەبۆنەی زۆری چالاكییەوە سۆدیۆم بە خاوی بوونی نییە بەڵكو زیاتر لە ئاوێتە و فلزەكاندا دەدۆزرێتەوە، هەندێك لەم فلزانە بە ئاسانی لە ئاودا دەتوێنەوە وەك هالایت (halite) و ناترۆن (natron)، هەندێكیان لە ئاودا كەم دەتوێنەوە وەك ئامفۆبۆڵ (amphibole) و زیۆلایت (zeolite)، ئەو فلزانەی كە سۆدیۆمیان تێدایە و ناتوێنەوە وەك فێڵدسپار (feldspar) و كرایۆلایت (Cryolite) هۆكارەكەی دەگەڕێتوە بۆ ئەوەی كە ئەنایۆنەكانیان پۆلیمەرین.\nكانزای سۆدیۆم چەند بەكارهێنانێكی گرنگی هەیە وەك دروستكردنی ئاوێتە گرنگەكان، ساڵانە زیاتر لە ملیۆنێك تەن لە كلۆریدی سۆدیۆم، هایدرۆكسیدی سۆدیۆم و كاربۆناتی سۆدیۆم بەرهەمدەهێرێت.\nكلۆریدی سۆدیۆم بەكاردێت بۆ پاككردنەوە و نەهێشتنی بەفر لەسەر ڕووەكان بەتایبەتی لە فڕۆكەكاندا هەروەها لە ڕووپۆشكردندا بەكاردێت بۆ ئەوەی كە ڕێگری بكات لە لكانی بەفر پێوەی، بیكاربۆناتی سۆدیۆم بەگاردێت لە ئامادەكردنی خواردندا كە سوودی هەیە بۆ هەڵهێنانی هەویر.\nسۆدیۆمی شل وەك شلەی گەرمی گوازەرەوە بەكاردێت لە هەندێك لە ڕیاكتەرە ناوكییەكاندا، چونكە خاوەنی توانای گەیاندنی گەرمی بەرزە، بەڵام سۆدیۆم یەك لایەنی نەرێنی هەیە كە بریتییە لە ڕوونییەكەی چونكە ناتوانرێت بە ناویدا ببینرێت و بەمەش چاودێریكردنی ئەو ڕیكتەرانەی كە تێیدا بەكاردێت قورستردەكات.\nڕۆڵی زیندەزانی سۆدیۆم لە مرۆڤەكاندا\nلە مرۆڤەكاندا سۆدیۆم ڕۆڵێكی سەرەكی هەیە لە ڕێكخستنی قەبارەی خوێن، پەستانی خوێن، دەڵاندن (Osmosis) هەروەها ڕێكخستنی ڕیژەی تفتی و ترشی (pH)، ڕیژەی پێویستی سۆدیۆم بۆ منداڵان بریتییە لە 120 میلیگرام لە یەك ڕۆژدا و بۆ سەروی 10 ساڵ بریتییە لە 500 میلیگرام لە ڕۆژێكدا.\nبابه‌ته په‌یوه‌ندیداره‌كان به : سۆدیۆم – Na


به‌رپرسێكی یه‌كێتی: ئه‌گه‌ر هه‌یه به‌رهه‌م ساڵح بگه‌ڕێته‌وه ناو یه‌كێتی – basknet.org\nبه‌رپرسێكی یه‌كێتی: ئه‌گه‌ر هه‌یه به‌رهه‌م ساڵح بگه‌ڕێته‌وه ناو یه‌كێتی\nدوای راگه‌یاندنی لیستێكی سه‌ربه‌خۆ و وازهێنانی له یه‌كێتی، تاوه‌كو ئێستاش هه‌ندێك له كه‌سایه‌تی و میدیاكان باس له گه‌رانه‌وه‌ی د.به‌رهه‌م ده‌كه‌ن بۆ ناو یه‌كێتی، له نوێترین لێدوانیشیدا ئه‌ندامێكی سه‌ركردایه‌تی یه‌كێتی ده‌ڵێت: ئه‌گه‌ری زۆر هه‌یه به‌رهه‌م ساڵح بگه‌ڕێته‌وه ناو یه‌كێتی.\nفه‌رید ئه‌سه‌سه‌رد ئه‌ندامی سه‌ركردایه‌تی یه‌كێتی رایگه‌یاند: گفتوگۆ له‌نێوان یه‌كێتی و به‌رهه‌م ساڵح به‌رده‌وامی هه‌بووه، به‌ڵام ئه‌و كاته نه‌گه‌یشتنه هیچ رێكه‌وتنێك، بۆیه تا راده‌یه‌ك كێشه‌كه ئاڵۆزتر بوون و گفتوگۆكان وه‌ستان.\nئه‌ندامه‌كه‌ی سه‌ركردایه‌تی یه‌كێتی وتیشی: دواتر هه‌ندێك براده‌ر له‌ناو یه‌كێتی له گفتوگۆكردن به‌رده‌وام بوون، ئه‌وه‌نده‌ی من ئاگادار بم تا ئێستا هیچ گۆڕانكارییه‌ك رووینه‌داوه له‌گفتوگۆكردنه‌كان.\nفه‌رید ئه‌سه‌سه‌رد بۆ مه‌ودا ئاشكرایكرد، به‌گه‌ڕانه‌وه‌ی كاك به‌رهه‌م باڵانسی یه‌كێتی به‌شێوه‌یه‌كی دیكه ده‌بێت و باڵانسه‌كه به‌لای هێز و نفوسدا ده‌شكێته‌وه، چونكه به‌رهه‌م ساڵح كه‌سایه‌تی خۆی هه‌یه له ده‌ره‌وه و ناوه‌وه‌ی كوردستان، ئه‌گه‌ری زۆریش هه‌یه به‌رهه‌م ساڵح بگه‌ڕێته‌وه ناو یه‌كێتی نیشتیمانی كوردستان.